**Ime predpisa:**

Uredba o vodovarstvenih območjih za občine Bloke, Cerknica, Ilirska Bistrica, Loška dolina, Pivka in Postojna - javna obravnava

**Št. zadeve:**

007-53/2015

**Datum ponovne objave:**

21. 6. 2019

**Rok za sprejem mnenj in pripomb:**

16. 9. 2019

**e-naslov:**

gp.mop@gov.si

**Obrazložitev:**

Osnutek Uredbe o vodovarstvenih območjih za občine Bloke, Cerknica, Ilirska Bistrica, Loška dolina, Pivka in Postojna (v nadaljnjem besedilu: uredba) je pripravljen na podlagi prvega v zvezi s tretjim odstavkom 74. člena Zakona o vodah (Uradni list RS, št. 67/02, 110/0 – ZGO-1, 2/04 – ZZdrI-A, 41/04 – ZVO-1, 57/08, 57/12, [100/13](http://www.uradni-list.si/1/content?id=115253), [40/14](http://www.uradni-list.si/1/content?id=117661) in 56/15).

Uredba določa vodovarstvena območja za varstvo podzemne vode v vodonosnikih vodnih teles podzemnih voda. V uredbi je obravnavanih 39 zajetij (zajeti izviri ali črpalne vrtine), ki so vključeni v sistem javne oskrbe prebivalcev s pitno vodo v občinah Bloke, Cerknica, Ilirska Bistrica, Loška dolina, Pivka in Postojna oziroma so javni oskrbi s pitno vodo namenjeni v bodoče.

Z uredbo so določena notranja vodovarstvena območja z različnimi stopnjami varovanja. Z najstrožjim vodovarstvenim režimom na najožjem vodovarstvenem območju se varuje dovolj široko območje okoli zajetij, s čemer se zagotavlja sprejemljivo tveganje za onesnaževanje s patogenimi mikrobiološkimi organizmi in drugimi onesnaževali. Na ožjih vodovarstvenih območjih se glede na hidrološke razmere in dinamiko podzemne vode zagotavlja dovolj dolg zadrževalni čas in dovolj veliko razredčenje onesnaževal ter s tem sprejemljivo tveganje za onesnaženje vode v zajetju z onesnaževali, ki počasi razpadejo. Širše vodovarstveno območje pa predstavlja celotno napajalno območje zajetja, kjer je zagotovljeno dolgoročno varstvo zdravstvene ustreznosti pitne vode.

Vodovarstvena območja, notranja območja in območja zajetij ter njihove geografske meje so določene na digitalnem podatkovnem sloju za raven merila 1 : 5.000 v državnem koordinatnem sistemu. Podatki o vodovarstvenih območjih, notranjih območjih in območjih zajetij ter njihovih mejah so del vodnega katastra. Meje vodovarstvenih območij, notranjih območij in območij zajetij izhajajo iz strokovnih meja, ki so določene na podlagi hidrogeoloških karakteristik vodonosnikov, iz katerih se zajema voda za oskrbo prebivalcev s pitno vodo. Zato meje ne potekajo dosledno po parcelnih mejah, ampak je lahko v posamezno vodovarstveno območje, notranje območje ali območje zajetja vključen samo del parcele.

Uredba določa ukrepe, prepovedi in omejitve v zvezi z rabo podzemne vode iz vodonosnikov vodnih teles podzemnih voda, ki se varujejo s to uredbo, ter ukrepe, prepovedi in omejitve v zvezi z opravljanjem dejavnosti in ravnanjem na območjih zajetij. Veliko členov se nanaša na ukrepe, prepovedi in omejitve v zvezi z gradnjo. Glede na to, da se zajetja, ki se varujejo s to uredbo, nahajajo bolj ali manj izven urbaniziranih območij, nekatera pa tudi v zelo naravno neokrnjenih območjih, je zaradi lažje preglednosti uredbe, vodovarstveni režim (prepovedi, omejitve in zaščitni ukrepi) pripravljen za posamezna zajetja oziroma za skupine zajetij kot to izhaja iz posameznih naslovov poglavij uredbe. Ukrepi, prepovedi in omejitve v zvezi z gradnjo so v določbah navedeni za gradnjo zahtevnih, manj zahtevnih, nezahtevnih in enostavnih objektov. Posebej so navedene izjeme za rekonstrukcije, vzdrževanje in odstranitev objektov ter za spremembo namembnosti stavb.

V ločenem členu (20. člen) so določene prepovedi, omejitve in zaščitni ukrepi za območje Osrednjega vadišča slovenske vojske, ki se nahaja na VVO II in manjši del na VVO III.

Uredba določa tudi prepovedi, pogoje in zaščitne ukrepe v zvezi z ravnanjem na zemljiščih, nanašajo pa se na gnojenje in na rabo fitofarmacevtskih sredstev (v nadaljevanju: FFS) na kmetijskih in nekmetijskih zemljišč:

* zaradi nevarnosti mikrobiološkega onesnaženja pitne vode je treba posebej poudariti, da je na kmetijskih zemljiščih na najožjih vodovarstvenih območjih prepovedano gnojenje z gnojnico in gnojevko, glede rabe hlevskega gnoja in mineralnih gnojil pa so določene mejne vrednosti vnosa dušika. Predlagana rešitev v uredbi določa selektiven pristop rabe FFS. Seznam prepovedanih aktivnih snovi, ki so na najožjih vodovarstvenih območjih prepovedane, Ministrstvo za kmetijstvo, gozdarstvo in prehrano vsako leto preveri, objavi pa se ga na spletnih straneh ministrstva, pristojnega za okolje;
* urejeno je gnojenje in raba fitofarmacevtskih sredstev na nekmetijskih zemljiščih, torej v gozdu, parkih, na pokopališčih, športnih igriščih, zelenicah, objektih transportne infrastrukture in drugih stavbnih zemljiščih;
* določene so zahteve, ki se nanašajo na ravnanja z gozdnimi zemljišči oziroma gozdom.

Določene so tudi zahteve in omejitve glede skladiščenja goriv in nevarnih snovi, zahteva glede parkiranja in vožnje čez notranja območja ter glede poseganja v vodotoke ali priobalna zemljišča in ogrožena območja. Prav tako je podana zahteva v zvezi z dostopom in rednim vzdrževanjem objektov za izvajanje meritev količin in kakovosti pitne vode oziroma za izvajanje meritev količin in kakovosti okolja. Določeno je tudi, pod kakšnimi pogoji se taki objekti lahko ukinejo in odstranijo.

V uredbi je urejen nadzor nad izvajanjem uredbe in kazenske določbe V prehodnih določbah so določena prehodna obdobja, saj je za izvajanje nekaterih zahtev vodovarstvenega režima potreben daljši čas.

Določbe, ki se nanašajo na najožja in ožja vodovarstvena območja za zajetja Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3), ki se rabijo ali so namenjena javni oskrbi s pitno vodo v občini Ilirka Bistrica, v času uvrstitve gradiva v postopek seznanitve javnosti še niso pripravljene, ker se strokovne podlage za navedena zajetja še izdelujejo. Zato tudi še ni pripravljena Priloga 2 s seznamom parcel, ki tvorijo meje vodovarstvenih območij. Zato bo gradivo uredbe v času postopka seznanitve javnosti z osnutkom predpisa nadomeščeno z novim gradivom, vključno s Prilogo 2, vse dopolnitve pa bodo označene.

 **OSNUTEK**

Na podlagi prvega odstavka in v zvezi s tretjim odstavkom 74. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, [100/13](http://www.uradni-list.si/1/content?id=115253), [40/14](http://www.uradni-list.si/1/content?id=117661) in 56/15) izdaja Vlada Republike Slovenije

**UREDBO**

**O VODOVARSTVENIH OBMOČJIH ZA OBČINE BLOKE, CERKNICA, ILIRSKA BISTRICA, LOŠKA DOLINA, PIVKA IN POSTOJNA**

**I . SPLOŠNE DOLOČBE**

1. člen

(vsebina uredbe)

(1) Ta uredba določa vodovarstvena območja za varstvo podzemne vode v vodonosnikih vodnih teles podzemnih voda (v nadaljnjem besedilu: vodovarstvena območja), ki se rabijo ali so namenjena javni oskrbi s pitno vodo v občinah Bloke, Cerknica, Ilirska Bistrica, Loška dolina, Pivka in Postojna ter vodovarstveni režim na teh območjih.

(2) Vodovarstvena območja se nahajajo na območju občin Bloke, Cerknica, Ilirska Bistrica, Loška dolina, Pivka, Postojna in Vipava.

(3) Ta uredba določa tudi notranja območja znotraj vodovarstvenih območij.

2. člen

(notranja vodovarstvena območja in območja zajetij)

(1) Vodovarstvena območja sestavljajo notranja območja, ki se delijo na:

– najožja vodovarstvena območja z najstrožjim vodovarstvenim režimom, znotraj katerih so območja zajetij, ki se rabijo ali so namenjena javni oskrbi s pitno vodo,

– ožja vodovarstvena območja s strožjim vodovarstvenim režimom, in

– širša vodovarstvena območja z milejšim vodovarstvenim režimom.

(2) Območja zajetij iz prve alineje prejšnjega odstavka so določena okoli zajetih izvirov in črpalnih vrtin in so navedena na seznamu iz priloge 1, ki je sestavni del te uredbe.

3. člen

(izrazi)

Izrazi, uporabljeni v tej uredbi, imajo naslednji pomen:

1. drugi gradbeni poseg, je gradbeni poseg, določen v skladu s predpisom, ki ureja graditev;
2. dvostanovanjska stavba je stavba, določena glede na klasifikacijo vrst objektov CC–SI iz predpisa, ki ureja razvrščanje objektov;
3. enostanovanjska stavba je stavba, določena glede na klasifikacijo vrst objektov CC–SI iz predpisa, ki ureja razvrščanje objektov;
4. enostaven objekt je objekt, določen v skladu s predpisom, ki ureja graditev;
5. gradbeno inženirski objekt je objekt, določen v skladu s predpisom, ki ureja graditev;
6. gradnja, je gradnja določena v skladu s predpisom, ki ureja graditev;
7. komunalna, industrijska ali padavinska odpadna voda ali mešanica odpadnih voda, je odpadna voda, določene v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
8. manj zahteven objekt je objekt, določen v skladu s predpisom, ki ureja graditev;
9. nepretočna greznica je greznica, določena v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
10. nestanovanjska stavba je stavba, določena glede na klasifikacijo vrst objektov CC–SI iz predpisa, ki ureja razvrščanje objektov;
11. nevarna snov je snov, določena v skladu s predpisom, ki ureja vode;
12. nezahtevni objekt je objekt, določen v skladu s predpisom, ki ureja graditev;
13. novogradnja je novogradnja, določena v skladu s predpisom, ki ureja graditev;
14. objekt je stavba, gradbeni inženirski objekt ali drug gradbeni poseg, določen v skladu s predpisom, ki ureja graditev;
15. objekt za pridobivanje in izkoriščanje mineralnih surovin je objekt, določen glede na klasifikacijo vrst objektov CC–SI iz predpisa, ki ureja razvrščanje objektov;
16. odpadna voda je odpadna voda, določena v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
17. odstranitev objekta je odstranitev, določena v skladu s predpisom, ki ureja graditev;
18. posredno odvajanje odpadne vode v podzemno vodo je odvajanje odpadne vode v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo;
19. rekonstrukcija je rekonstrukcija, določena v skladu s predpisom, ki ureja graditev;
20. sprememba namembnosti je sprememba, določena v skladu s predpisom, ki ureja graditev;
21. stanovanjska stavba je stavba, določena glede na klasifikacijo vrst objektov CC–SI iz predpisa, ki ureja razvrščanje objektov;
22. stavba je stavba, določena v skladu s predpisom, ki ureja graditev;
23. vzdrževalna dela v javno korist so dela, določena v skladu s predpisom, ki ureja graditev;
24. vzdrževanje objekta so dela, določena v skladu s predpisom, ki ureja graditev;
25. zahteven objekt je objekt, določen v skladu s predpisom, ki ureja graditev.

4. člen

(zemljiške parcele)

(1) Seznam zemljiških parcel (v nadaljnjem besedilu: parcele), ki predstavljajo meje vodovarstvenih območij, je naveden v prilogi 2, ki je sestavni del te uredbe. Seznam parcel, ki so znotraj vodovarstvenih območij na območjih zajetij in notranjih območjih je objavljen na spletni strani ministrstva, pristojnega za vode (v nadaljnjem besedilu: ministrstvo).

(2) Seznam parcel iz prejšnjega odstavka je povzet po digitalnem zemljiškem katastru iz leta 2018, ki ga vodi Geodetska uprava Republike Slovenije.

(3) Če se parcele na posameznem vodovarstvenem območju združujejo s parcelami, ki imajo drugačen vodovarstveni režim, ali s parcelami zunaj vodovarstvenega območja, se na novonastalih parcelah za gradnje uporablja vodovarstveni režim, ki je strožji.

5. člen

(podatkovni sloji in prikazi)

(1) Vodovarstvena območja, notranja območja in območja zajetij ter njihove geografske meje so določene na digitalnem podatkovnem sloju za raven merila 1 : 5.000 v državnem koordinatnem sistemu. Podatki o vodovarstvenih območjih, notranjih območjih in območjih zajetij ter njihovih mejah so del vodnega katastra ter vključujejo zlasti:

– identifikacijsko številko posameznega vodovarstvenega območja, notranjega območja in območja zajetja,

– šifro posameznega notranjega območja in območja zajetja, oznako in ime posameznega notranjega območja in območja zajetja,

– velikost površine posameznega vodovarstvenega območja, notranjega območja in območja zajetja,

– datum določitve vodovarstvenega območja, notranjega območja oziroma območja zajetja in

– opombe.

(2) Vodovarstvena območja z notranjimi območji in območji zajetij so prikazana na publikacijski karti, ki je objavljena na spletni strani ministrstva, in so označena na naslednji način:

– najožja vodovarstvena območja z oranžno barvo in oznako »VVO I«, znotraj katerih so območja zajetij bele barve in z oznako »VVO 0«,

– ožja vodovarstvena območja z rumeno barvo in oznako »VVO II«, in

– širša vodovarstvena območja z zeleno barvo in oznako »VVO III«.

**II. UKREPI, PREPOVEDI IN OMEJITVE ZA RABO VODE**

6. člen

(raba podzemne vode in vodna pravica)

(1) Na najožjih vodovarstvenih območjih je prepovedana raba podzemne vode iz vodonosnikov vodnih teles podzemnih voda, ki se varujejo s to uredbo (v nadaljnjem besedilu: podzemna voda), razen rabe podzemne vode za javno oskrbo s pitno vodo.

(2) Ne glede na prejšnji odstavek je na najožjih vodovarstvenih območjih dovoljena raba podzemne vode tudi za lastno oskrbo s pitno vodo, če gre za lastno oskrbo s pitno vodo stanovanjskih ali nestanovanjskih stavb, ki nimajo možnosti priključitve na sistem javne oskrbe s pitno vodo, in se vodna pravica za rabo vode za lastno oskrbo s pitno vodo lahko podeli, če to ne vpliva na količino in kakovost podzemne vode.

(3) Na ožjih in širših vodovarstvenih območjih se vodna pravica za rabo podzemne vode lahko podeli, če to ne vpliva na količino in kakovost podzemne vode.

III. UKREPI, PREPOVEDI IN OMEJITVE OPRAVLJANJA DEJAVNOSTI IN RAVNANJ NA OBMOČJU ZAJETJA

7. člen

(opravljanje dejavnosti in ravnanja na območju zajetja)

Na območju zajetja je prepovedano opravljanje dejavnosti in ravnanj, ki bi lahko vplivali na spremembo lastnosti ali skladnost in zdravstveno ustreznost pitne vode ali na delovanje sistema oskrbe s pitno vodo, zlasti:

– odlaganje odpadkov,

– skladiščenje nevarnih snovi,

– uporaba fitofarmacevtskih sredstev (v nadaljnjem besedilu: FFS),

– uporaba gnojil,

– soljenje in uporaba kemijskih pripravkov za preprečevanje zmrzali na utrjenih površinah,

– vzdrževanje vozil in

– parkiranje gradbenih strojev, razen če gre za aktivnosti, povezane z izvajanjem obveznih storitev in nalog javne oskrbe s pitno vodo.

IV. PREPOVEDI, UKREPI IN OMEJITVE ZA GRADNJO

**1. Splošno**

8. člen

(prepoved gradnje)

(1) Na notranjih območjih sta prepovedani gradnja in drugi gradbeni posegi, razen če s to uredbo ni določeno drugače.

(2) Na območjih zajetij je prepovedana gradnja in drugi gradbeni posegi, razen gradnje in drugih gradbenih posegov, ki so namenjeni za javno oskrbo s pitno vodo in je zanjo pridobljeno vodno soglasje.

(3) Prepoved gradnje iz prvega in drugega odstavka tega člena se nanaša na enostavne, nezahtevne, manj zahtevne in zahtevne objekte, razen če s to uredbo ni določeno drugače.

9. člen

(gradbeni inženirski objekti)

(1) Ne glede na prvi odstavek prejšnjega člena je na notranjih območjih dovoljena novogradnja in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so izpolnjene tudi naslednje zahteve, razen če s to uredbo za posamezne gradbene inženirske objekte za posamezna zajetja ni določeno drugače:

1. gre za gradbene inženirske objekte, ki so glede na klasifikacijo vrst objektov CC–SI iz predpisa, ki ureja razvrščanje objektov, uvrščajo med:

– lokalne ceste in javne poti ter nekategorizirane ceste in gozdne ceste,

– lokalne distribucijske plinovode,

– lokalne cevovode,

– cevovode za odpadno vodo in

– lokalne (distribucijske) elektroenergetske vode in lokalna (dostopovna) komunikacijska omrežja,

2. gre za komunalno opremljanje zemljišč na teh območjih za obstoječe objekte oziroma za objekte, katerih novogradnja je dovoljena s to uredbo,

3. vlogi za pridobitev vodnega soglasja je priložena izjava izvajalca javne službe oskrbe s pitno vodo (v nadaljnjem besedilu: izvajalec javne službe), iz katere je razvidno, da je izvajalec javne službe seznanjen s predlagano novogradnjo,

4. zagotovljeno je, da se za gradnjo uporabljajo materiali in snovi, iz katerih se ne izlužujejo nevarne snovi, ki bi vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

5. zagotovljeno je, da se posegi v tla z odstranjevanjem krovnih plasti in spodnjih plasti tal izvajajo tako, da so prizadete čim manjše površine,

6. zagotovljeno je, da se na gradbiščih, večjih od 1 ha, izvaja etapna gradnja,

7. zagotovljeno je, da se za izvedbo tesnilnih sistemov za zaščito podzemne vode (tesnilne zavese, injektiranje, uporaba brizganega betona) uporabljajo betoni z nealkalnimi pospeševalcem vezanja, ki nimajo negativnih vplivov na kakovost podzemne vode. Gradnja tesnilnih zaves, ki niso v funkciji objektov, ni dovoljena,

8. zagotovljeno je, da se z gradnjo ne:

– posega globlje kakor 2 m nad najvišjo gladino podzemne vode,

– preseka kraških kanalov in kavern ali zmanjša njihova pretočnost,

– vpliva na smer in količino pretakanja podzemne vode, in

– povzroči povezave različnih gladin podzemne vode ali pretakanja ene podzemne vode v drugo,

9. zagotovljeno je, da se glede obremenjevanja tal z vnosom zemeljskega izkopa, umetno pripravljene zemljine in polnila pri novogradnji upoštevajo zahteve, določene v prepisu, ki ureja obremenjevanje tal z vnašanjem odpadkov,

10. pri cestah je zagotovljeno, da se padavinska odpadna voda odvaja v skladu s predpisi, ki urejajo emisijo snovi ali toplote pri odvajanju odpadnih voda v vode in javno kanalizacijo, v skladu s predpisi, ki urejajo emisijo snovi pri odvajanju padavinske vode z javnih cest, in v skladu z zahtevami iz 15. člena te uredbe,

11. parkiranje delovnih strojev in oskrba strojev z gorivi ali mazivi v času izvajanja posega mora biti zagotovljeno na utrjeni površini izven območja posega, ki mora biti izvedena in opremljena tako, da je preprečeno kakršno koli izpiranje, uhajanje, izcejanje ali neposredno ponikanje teh snovi v podzemno vodo. Ob morebitnem izlivu se mora snovi zadržati in v celoti varno odstraniti izven vodovarstvenega območja, in

12. zagotovljeno je, da so v primeru kakršne koli nesreče v času gradnje ali uporabe objektov izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(2) Ne glede na prvi odstavek prejšnjega člena je na notranjih območjih dovoljena novogradnja in se izda vodno soglasje za gradbene inženirske objekte, ki so letalski radio-navigacijski objekti, mostovi, viadukti, nadvozi in nadhodi, pokriti vkopi in galerije, jezovi, vodne pregrade in drugi vodni objekti, daljinski (transportni) vodovodi ter objekti za črpanje, filtriranje in zajem vode, določeni glede na klasifikacijo vrst objektov CC–SI iz predpisa, ki ureja razvrščanje objektov, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode ter so izpolnjene zahteve iz 2., 3., 4., 5., 6., 7., 8., 9., 11. in 12. točke prejšnjega odstavka.

10. člen

(drugi gradbeni inženirski objekti)

(1) Ne glede na prvi odstavek 8. člena te uredbe je na notranjih območjih, razen na notranjih območjihza zajetja Kozleški graben (Begunje), Osredek, Pikovnik P 1/91, Žilce-Ravne, Divji skedenj, Globoščak – Jazbina, Lepena, Petrova ograda, Pod Kamen, Pod plotnico, Pri Stajah, Pri veliki smreki, Reševnik-Hrbec, Rjava reber, Rorček, Šklasovka, Šklasovka mala, Tres in Zornice, dovoljena novogradnja in se izda vodno soglasje za druge gradbene inženirske objekte, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode in so izpolnjene tudi naslednje zahteve:

1. gre za druge gradbeno inženirske objekte, ki se glede na klasifikacijo vrst objektov CC–SI iz predpisa, ki ureja razvrščanje objektov, uvrščajo med:

– športna igrišča,

– druge gradbene inženirske objekte za šport, rekreacijo in prosti čas,

– druge kmetijske inženirske objekte, če gre za koritaste silose, in

– druge gradbene inženirske objekte, ki niso uvrščeni drugje,

2. zagotovljeno je, da se za gradnjo uporabljajo materiali in snovi iz katerih se ne izlužujejo nevarne snovi, ki bi vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

3. zagotovljeno je, da se posegi v tla z odstranjevanjem krovnih plasti in spodnjih plasti tal izvajajo tako, da so prizadete čim manjše površine,

4. zagotovljeno je, da se z gradnjo ne:

– posega globlje kakor 2 m nad najvišjo gladino podzemne vode,

– preseka kraških kanalov in kavern ali zmanjša njihova pretočnost,

– vpliva na smer in količino pretakanja podzemne vode, in

– povzroči povezave različnih gladin podzemne vode ali pretakanja ene podzemne vode v drugo,

5. zagotovljeno je, da se glede obremenjevanje tal z vnosom zemeljskega izkopa, umetno pripravljene zemljine in polnila pri novogradnji upoštevajo zahteve v skladu s predpisom, ki ureja obremenjevanje tal z vnašanjem odpadkov,

6. zagotovljeno je, da se odpadna voda odvaja v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo,

7. parkiranje delovnih strojev in oskrba strojev z gorivi ali mazivi v času izvajanja posega mora biti zagotovljeno na utrjeni površini izven območja posega, ki mora biti izvedena in opremljena tako, da je preprečeno kakršno koli izpiranje, uhajanje, izcejanje ali neposredno ponikanje teh snovi v podzemno vodo. Ob morebitnem izlivu se mora snovi zadržati in v celoti varno odstraniti izven vodovarstvenega območja, in

8. prepovedana je gradnja objektov za ravnanje z odpadki.

(2) Ne glede na prvi odstavek 8. člena te uredbe so na notranjih območjih, razen na notranjih območjih za zajetja Kozleški graben (Begunje), Osredek, Pikovnik P 1/91, Žilce-Ravne, Divji skedenj, Globoščak – Jazbina, Lepena, Petrova ograda, Pod Kamen, Pod plotnico, Pri Stajah, Pri veliki smreki, Reševnik-Hrbec, Rjava reber, Rorček, Šklasovka, Šklasovka mala, Tres in Zornice, dovoljene novogradnje in se izda vodno soglasje za novogradnje drugih kmetijskih gradbenih inženirskih objektov, če gre za zbiralnike gnojnice ali gnojevke, gnojišče ali hlevski izpust, določene glede na klasifikacijo vrst objektov CC–SI iz predpisa, ki ureja razvrščanje objektov, in je poleg zahtev iz 2., 3., 4., 5. in 7. točke prejšnjega odstavka zagotovljeno tudi, da:

 ‒ so zbiralniki za gnojnico ali gnojevko ali gnojišča urejeni v skladu z zahtevami iz predpisa, ki ureja varstvo voda pred onesnaževanjem z nitrati iz kmetijskih virov,

‒ je hlevski izpust vodotesen,

‒ je preprečeno kakršno koli uhajanje, izcejanje ali ponikanje gnojnice ali gnojevke iz teh objektov v podzemno vodo ali zajetje, in

‒ so v primeru kakršne koli nesreče v času gradnje ali uporabe objektov izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

11. člen

(rekonstrukcija, vzdrževalna dela v javno korist, vzdrževanje objekta, odstranitev in sprememba namembnosti)

(1) Ne glede na prvi odstavek 8. člena te uredbe so na notranjih območjih dovoljene rekonstrukcija, vzdrževanje in odstranitev objektov, ter se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in je zagotovljeno tudi, da:

– se pri rekonstrukciji in vzdrževanju uporabljajo materiali in snovi iz katerih se ne izlužujejo nevarne snovi ali snovi, ki bi vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo

– se pri rekonstrukciji objekta odpadna voda odvaja ob upoštevanju enakih zahtev kot so s to uredbo določene za novogradnjo takega objekta, razen če s to uredbo za posamezno zajetje ni določeno drugače, in

– je pri odstranitvi objektov preprečeno kakršno koli uhajanje, izcejanje ali ponikanje nevarnih snovi v podzemno vodo ali zajetje.

(2) Ne glede na prvi odstavek 8. člena te uredbe so na notranjih območjih dovoljena in se izda vodno soglasje za vzdrževalna dela v javno korist, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode in so izpolnjene tudi naslednje zahteve:

1. gre za vzdrževalna dela v javno korist na:

– javnih cestah v skladu s predpisi, ki urejajo javne ceste, in predpisi, ki urejajo graditev objektov,

– železniški infrastrukturi v skladu s predpisi, ki urejajo železniški promet, in predpisi, ki urejajo graditev objektov, in

– elektroenergetski infrastrukturi in objektih v skladu s predpisi, ki urejajo vzdrževalna dela v javno korist na področju energetike, in predpisi, ki urejajo graditev objektov,

2. zagotovljeno je, da je pri izvedbi del preprečeno kakršno koli uhajanje, izcejanje ali ponikanje nevarnih snovi v podzemno vodo ali zajetje,

3. zagotovljeno je, da se posegi v tla z odstranjevanjem krovnih plasti in spodnjih plasti tal izvajajo tako, da so prizadete čim manjše površine,

4. zagotovljeno je, da se glede obremenjevanje tal z vnosom zemeljskega izkopa, umetno pripravljene zemljine in polnila pri novogradnji upoštevajo zahteve v skladu s predpisom, ki ureja obremenjevanje tal z vnašanjem odpadkov,

5. zagotovljeno je, da se na gradbiščih, večjih od 1 ha, izvaja etapna gradnja,

6. zagotovljeno je, da se za izvedbo tesnilnih sistemov za zaščito podzemne vode (tesnilne zavese, injektiranje, uporaba brizganega betona) uporabljajo betoni z nealkalnimi pospeševalci vezanja, ki nimajo negativnih vplivov na kakovost podzemne vode in so ti tesnilni sistemi v funkciji gradnje objekta,

7. zagotovljeno je, da se z gradnjo ne:

– posega globlje kakor 2 m nad najvišjo gladino podzemne vode,

– preseka kraških kanalov in kavern ali zmanjša njihova pretočnost,

– vpliva na smer in količino pretakanja podzemne vode, in

– povzroči povezave različnih gladin podzemne vode ali pretakanja ene podzemne vode v drugo,

8. pri javnih cestah je zagotovljena čim manjša prepustnost utrjenih površin z uporabo materialov in snovi, iz katerih se ne izlužujejo nevarne snovi, ki bi lahko vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

9. pri javnih cestah je zagotovljeno, da se padavinska odpadna voda odvaja v skladu s predpisi, ki urejajo emisijo snovi ali toplote pri odvajanju odpadnih voda, v skladu s predpisi, ki urejajo emisijo snovi pri odvajanju padavinske vode z javnih cest, in v skladu z zahtevami iz 15. člena te uredbe,

10. parkiranje delovnih strojev in oskrba strojev z gorivi ali mazivi v času izvajanja posega je zagotovljeno na utrjeni površini izven območja posega, ki mora biti izvedena in opremljena tako, da je preprečeno kakršno koli izpiranje, uhajanje, izcejanje ali neposredno ponikanje teh snovi v podzemno vodo. Ob morebitnem izlivu se mora snovi zadržati in v celoti varno odstraniti izven vodovarstvenega območja, in

11. zagotovljeno je, da so v primeru kakršne koli nesreče v času gradnje ali uporabe objektov izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(3) Ne glede na prvi odstavek 8. člena te uredbe je na notranjih območjih dovoljena sprememba namembnosti stanovanjskih ali nestanovanjskih stavb ali njihovih delov in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so izpolnjene tudi naslednje zahteve:

– gre za spremembe namembnosti stavb ali njihovih delov za potrebe izvajanja dejavnosti, ki pri svojem delovanju oziroma obratovanju ne skladiščijo, uporabljajo ali proizvajajo materiale oziroma snovi, iz katerih se izlužujejo nevarne snovi, ki bi lahko povzročile tako onesnaženje podzemne vode, da bi to vplivalo na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

– sprememba namembnosti celotne stavbe ali njenega dela ne pomeni povečanega tveganja za onesnaženje podzemne vode, in

– zagotovljeno je odvajanje odpadnih voda v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, in v skladu z zahtevami iz 15. člena te uredbe, razen če s to uredbo za posamezno zajetje ali za posamezno območje ni določeno drugače, ter je cevovod, po katerem se odvaja odpadna voda ali mešanica odpadnih voda, izveden tako, da je preprečeno kakršno koli uhajanje, izcejanje ali ponikanje v podzemno vodo ali zajetje.

12. člen

(drugi gradbeni posegi)

(1) Ne glede na prvi odstavek 8. člena te uredbe so na notranjih območjih dovoljeni drugi gradbeni posegi in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in je zagotovljeno tudi, da se:

– z drugimi gradbenimi posegi ne preseka kraških kanalov in kavern ali zmanjša njihova pretočnost, ne spremeni smer in količina pretakanja podzemne vode ter ne povzroči povezave različnih gladin podzemne vode ali pretakanja ene podzemne vode v drugo,

– posegi v tla z odstranjevanjem krovnih plasti in spodnjih plasti tal izvajajo tako, da so prizadete čim manjše površine, in se ne posega globlje kakor 2 m nad najvišjo gladino podzemne vode,

– pri novogradnji uporabljajo materiali in snovi, iz katerih se ne izlužujejo nevarne snovi, ki bi vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo, in

– parkiranje delovnih strojev in oskrba strojev z gorivi ali mazivi v času izvajanja posega zagotovi na utrjeni površini izven območja posega, ki mora biti izvedena in opremljena tako, da je preprečeno kakršno koli izpiranje, uhajanje, izcejanje ali neposredno ponikanje teh snovi v podzemno vodo. Ob morebitnem izlivu se mora snovi zadržati in v celoti varno odstraniti izven vodovarstvenega območja.

(2) Za druge gradbene posege iz prejšnjega odstavka, ki se nanašajo na trajno reliefno preoblikovanje terena, je treba poleg zahtev iz prejšnjega odstavka zagotoviti tudi, da:

– se jih izvaja v suhih vremenskih pogojih, pri čemer zemljišče ne sme biti razmočeno,

– se na površinah, večjih od 1 ha, posegi izvajajo etapno, in

– je vlogi za pridobitev vodnega soglasja za te posege priložena izjava izvajalca javne službe, da trajnemu reliefnemu preoblikovanju terena ne nasprotuje.

(3) Ne glede na prvi odstavek 8. člena te uredbe so na notranjih območjih dovoljeni tudi drugi gradbeni posegi in zanje ni treba pridobiti vodnega soglasja, če gre za:

– gradbene posege za opremo odprtih površin, ki so glede na klasifikacijo vrst objektov CC–SI iz predpisa, ki ureja razvrščanje objektov, določene kot urbana oprema, objekti za oglaševanje in informacijski panoji, ali spominska obeležja, in

– druge gradbene posege, ki niso razvrščeni drugje, in ki so glede na klasifikacijo vrst objektov CC–SI iz predpisa, ki ureja razvrščanje objektov, določene kot nepokrita prezentirana arheološka najdišča in ruševine.

13. člen

(enostavni objekti)

(1) Ne glede na prvi odstavek 8. člena te uredbe je na notranjih območjih, razen na notranjih območjih za zajetja Kozleški graben (Begunje), Osredek, Pikovnik P 1/91, Žilce-Ravne, Divji skedenj, Globoščak – Jazbina, Lepena, Petrova ograda, Pod Kamen, Pod plotnico, Pri Stajah, Pri veliki smreki, Reševnik-Hrbec, Rjava reber, Rorček, Šklasovka, Šklasovka mala, Tres in Zornice, dovoljena novogradnja enostavnih objektov, če izpolnjujejo kriterije za razvrstitev med enostavne objekte v skladu s predpisom, ki ureja razvrščanje objektov, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in je zagotovljeno tudi, da:

1. v teh objektih ne nastaja odpadna voda, razen padavinske odpadne vode s streh,

2. se v teh objektih ne skladiščijo, uporabljajo ali proizvajajo nevarne snovi, ki bi lahko povzročile tako onesnaženje podzemne vode, da bi to vplivalo na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo, razen če gre za premični rezervoar za utekočinjeni naftni plin ali nafto s priključkom na objekt s prostornino do 5 m3 za obstoječe stavbe ali stavbe, katerih gradnja je dovoljena s to uredbo, in so izpolnjene zahteve iz 28. člena te uredbe,

3. se posegi v tla z odstranjevanjem krovnih plasti in spodnjih plasti tal izvajajo tako, da so prizadete čim manjše površine,

4. se pri novogradnji glede obremenjevanje tal z vnosom zemeljskega izkopa, umetno pripravljene zemljine in polnila upoštevajo zahteve v skladu s predpisom, ki ureja obremenjevanje tal z vnašanjem odpadkov, in

5. ti objekti nimajo samostojnih priključkov na objekte gospodarske javne infrastrukture.

(2) Ne glede na prejšnji odstavek je na notranjih območjih dovoljena novogradnja enostavnih objektov in zanje ni treba pridobiti vodnega soglasja, če izpolnjujejo kriterije za razvrstitev med enostavne objekte v skladu s predpisom, ki ureja razvrščanje objektov, in so izpolnjene tudi naslednje zahteve:

1. gre za:

– zimski vrt, uto, vetrolov, letno kuhinjo,

– kozolec, kaščo, koruznjak,

– pokopališko stavbo,

– kulturno dediščino, ki se ne uporablja za druge namene,

– nadstrešnico,

– prometno signalizacijo in prometno opremo,

– razgledno ploščad in opazovalnico,

– visoko prežo,

– ograjo,

– oporni zid,

– utrjeno površino, utrjeno brežino, in

– urbano opremo, objekte za oglaševanje in informacijske panoje, ali spominska obeležja, ter

2. zagotovljeno je, da se za gradnjo teh objektov uporabljajo materiali in snovi, iz katerih se ne izlužujejo nevarne snovi, ki bi lahko vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo, in

3. zagotovljeno je, da ti objekti nimajo samostojnih priključkov na objekte gospodarske javne infrastrukture.

14. člen

(nezahtevni objekti)

Ne glede na prvi odstavek 8. člena te uredbe je na notranjih območjih, razen na notranjih območjih za zajetja Kozleški graben (Begunje), Osredek, Pikovnik P 1/91, Žilce-Ravne, Divji skedenj, Globoščak – Jazbina, Lepena, Petrova ograda, Pod Kamen, Pod plotnico, Pri Stajah, Pri veliki smreki, Reševnik-Hrbec, Rjava reber, Rorček, Šklasovka, Šklasovka mala, Tres in Zornice, dovoljena novogradnja nezahtevnih objektov, če izpolnjujejo kriterije za razvrstitev med nezahtevne objekte v skladu s predpisom, ki ureja razvrščanje objektov, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so pri novogradnji nezahtevnih objektov izpolnjene enake zahteve kot so v tej uredbi določene za manj zahtevne in zahtevne objekte.

15. člen

(odvajanje odpadnih voda posredno v podzemno vodo)

(1) Na notranjih območjih mora biti pri odvajanju komunalne, industrijske ali padavinske odpadne vode, ki ni padavinska odpadna voda iz streh, ali mešanice odpadnih voda posredno v podzemno vodo iz obstoječih objektov in objektov, katerih gradnja je dovoljena s to uredbo, poleg zahtev, določenih v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo, upoštevano tudi, da odpadna voda pod iztokom iz objekta za ponikanje v podzemni vodi ne bo povzročila:

– spremembo vonja ali spremembo pH glede na njeno naravno sestavo,

– motnost ali obarvanost,

– spremembo lastnosti ali skladnosti in zdravstvene ustreznosti pitne vode v skladu s predpisi, ki urejajo pitno vodo, in

– spremembo temperatura podzemne vode, ki je ± 4 °C.

(2) Ne glede na prejšnji odstavek je na delu najožjega vodovarstvenega območja za zajetja Malni I in Malni II ter Rakov Škocjan RŠ-3/94, ki se nahaja med Cerkniščico in navedenimi zajetji, prepovedano odvajanje komunalne, industrijske ali padavinske odpadne vode, ki ni padavinska odpadna voda s streh, ali mešanice odpadnih voda posredno v podzemno vodo.

2. Ukrepi, prepovedi in omejitve glede gradnje stavb na notranjih območjih za posamezna zajetja

**2.1 Ukrepi, prepovedi in omejitve glede gradnje stavb na najožjih vodovarstvenih območjih**

16. člen

(za zajetja Malni I in Malni II ter Rakov Škocjan RŠ-3/94)

(1) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II ter Rakov Škocjan RŠ-3/94 v naseljih Otok, Laze in Dolenja vas dovoljena novogradnja enostanovanjskih in dvostanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so izpolnjene tudi naslednje zahteve:

1. gre za gradnjo na prostih ali nezadostno izkoriščenih stavbnih zemljiščih, določenih s prostorskimi akti občine Cerknica in Postojna pred uveljavitvijo te uredbe,

2. zagotovljeno je odvajanje odpadnih voda v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, in v skladu z zahtevami iz 15. člena te uredbe, ter je cevovod, po katerem se odvaja odpadna voda ali mešanica odpadnih voda, izveden tako, da je preprečeno kakršno koli uhajanje, izcejanje ali ponikanje v podzemno vodo ali zajetje.

3. zagotovljeno je, da se posegi v tla z odstranjevanjem krovnih plasti in spodnjih plasti tal izvajajo tako, da so prizadete čim manjše površine,

4. zagotovljeno je, da se z gradnjo ne:

– preseka kraških kanalov in kavern ali zmanjša njihova pretočnost,

– vpliva na smer in količino pretakanja podzemne vode, in

– povzroči povezave različnih gladin podzemne vode ali pretakanja ene podzemne vode v drugo,

5. zagotovljeno je, da se pri gradnji glede obremenjevanje tal z vnosom zemeljskega izkopa, umetno pripravljene zemljine in polnila upoštevajo zahteve v skladu s predpisom, ki ureja obremenjevanje tal z vnašanjem odpadkov,

6. zagotovljeno je, da se za gradnjo uporabljajo materiali in snovi, iz katerih se ne izlužujejo nevarne snovi, ki bi lahko vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

7. parkiranje delovnih strojev in oskrba strojev z gorivi ali mazivi v času izvajanja posega je zagotovljeno na utrjeni površini izven območja posega, ki mora biti izvedena in opremljena tako, da je preprečeno kakršno koli izpiranje, uhajanje, izcejanje ali neposredno ponikanje teh snovi v podzemno vodo. Ob morebitnem izlivu se mora te snovi zadržati in v celoti varno odstraniti izven vodovarstvenega območja, in

8. zagotovljeno je, da so v primeru kakršne koli nesreče v času gradnje ali uporabe stavb in objektov izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(2) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II ter Rakov Škocjan RŠ-3/94 v naseljih Otok, Laze in Dolenja vas dovoljena novogradnja nestanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 1., 2., 3., 4., 5., 6., 7. in 8. točke prejšnjega odstavka izpolnjene tudi naslednje zahteve:

1. gre za novogradnjo nestanovanjskih kmetijskih stavb za izvajanje kmetijske dejavnosti v okviru obstoječih kmetijskih gospodarstev ali njihovih pravnih naslednikov, kadar rekonstrukcije nestanovanjskih kmetijskih stavb in njihova prilagoditev zahtevam vodovarstvenega režima tehnično niso izvedljive ali stroški rekonstrukcije presegajo stroške novogradnje in se stavbe glede na klasifikacijo vrst objektov CC–SI iz predpisa, ki ureja razvrščanje objektov, uvrščajo med stavbe za:

– stavbe za rastlinsko pridelavo,

– stavbe za skladiščenje pridelka, ali

– druge nestanovanjske kmetijske stavbe,

2. gre za novogradnjo nestanovanjskih stavb za izvajanje dopolnilnih dejavnosti na kmetiji v skladu s predpisi, ki urejajo dopolnilne dejavnosti na kmetiji, v okviru obstoječih kmetijskih gospodarstev ali njihovih pravnih naslednikov.

(3) Ne glede na prvi odstavek 8. člena te uredbe je na najožjem vodovarstvenem območju za zajetje Malni I in Malni II ter Rakov Škocjan RŠ-3/94 v naseljih Otok, Laze in Dolenja vas dovoljena novogradnja nestanovanjskih stavb za rejo živali, določene glede na klasifikacijo vrst objektov CC–SI iz predpisa, ki ureja razvrščanje objektov, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 1., 3., 4., 5., 6., 7. in 8.. točke prvega odstavka tega člena izpolnjene tudi naslednje zahteve:

1. gre za izvajanje kmetijske dejavnosti v okviru obstoječih kmetijskih gospodarstev ali njihovih pravnih naslednikov,

2. gre za novogradnjo, kadar rekonstrukcija stavbe za rejo živali in njena prilagoditev zahtevam vodovarstvenega režima tehnično ni izvedljiva ali stroški rekonstrukcije presegajo stroške novogradnje,

3. prejšnja stavba za rejo živali se odstrani ali spremeni njena namembnost,

4. pri spremembi namembnosti iz prejšnje točke so izpolnjene zahteve iz tretjega odstavka 11. člena te uredbe, pri čemer se obseg stavbe zaradi spremembe namembnosti ne sme povečati,

5. na kmetijskih zemljiščih v uporabi kmetijskega gospodarstva skupna obremenitev z živalmi ne sme presegati obremenitev, določenih s predpisom, ki ureja varstvo voda pred onesnaževanjem z nitrati iz kmetijskih virov,

6. skladiščenje živinskih gnojil mora biti urejeno v skladu z zahtevami iz predpisa, ki ureja varstvo voda pred onesnaževanjem z nitrati iz kmetijskih virov,

7. izcedne vode iz stavbe za rejo živali morajo biti speljane v vodotesno skladišče za živinska gnojila, ki mora biti zgrajeno v skladu s predpisom, ki ureja varstvo voda pred onesnaževanjem z nitrati iz kmetijskih virov, in

8. pri tehnologiji zbiranja živinskih gnojil morajo biti upoštevane prepovedi oziroma omejitve rabe posamezne vrste živinskih gnojil na razpoložljivih kmetijskih zemljiščih kmetijskega gospodarstva, določene za posamezno notranje območje s to uredbo.

(4) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II ter Rakov Škocjan RŠ-3/94 dovoljena gradnja Vzhodne vstopne točke na parceli št. 1958/3 k.o. Rakov Škocjan in Zahodne vstopne točke na parceli št. 3067 k.o. Rakov Škocjan in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 1., 2., 3., 4., 5., 6., 7. in 8. točke prvega odstavka tega člena izpolnjene tudi naslednje zahteve:

‒ gre na vsaki od teh parcel za gradnjo nestanovanjske stavbe za izvajanje turistično informativne dejavnosti,

‒ gre na vsaki od teh parcel za gradnjo samostojnega parkirišča z največ 50 parkirnimi mesti za potrebe turistično-informativne dejavnosti Rakovega Škocjana

‒ površine parkirišč iz prejšnje alineje morajo biti vodotesne in

‒ vsa padavinska odpadna voda iz parkirišč mora biti zajeta in obdelana v usedalniku in lovilniku olj ali čistilni napravi padavinske odpadne vode, če se padavinsko odpadno vodo odvaja neposredno ali posredno v vode v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, pri čemer je treba upoštevati tudi zahteve iz 15. člena te uredbe.

(5) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II ter Rakov Škocjan RŠ-3/94 v naseljih Otok in Laze dovoljena gradnja nestanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 1., 2., 3., 4., 5., 6., 7. in 8. točke prvega odstavka tega člena izpolnjene tudi naslednje zahteve:

– v posameznem naselju gre za gradnjo nestanovanjskih stavb, ki se glede na klasifikacijo vrst objektov CC–SI iz predpisa, ki ureja razvrščanje objektov, razvrščajo med:

a) gostilne, restavracije in točilnice, do največ 500 m2 bruto površine,

b) trgovske stavbe do največ 500 m2 bruto površine,

c) stavb za storitvene dejavnosti, razen kemične čistilnice, pralnice in avtopralnice ter avtomehanične delavnice, do največ 150 m2 bruto površine, in

d) stavbe za izobraževanje, če gre za stavbe za predšolsko vzgojo ali osnovnošolsko izobraževanje, jasli, vrtce in osnovne šole,

‒ so vse prometne površine zunaj vozišča in vsa parkirišča vodotesna, in

‒ vsa padavinska odpadna voda iz površin iz prejšnje alineje mora biti zajeta in obdelana v usedalniku in lovilniku olj ali čistilni napravi padavinske odpadne vode, če se padavinsko odpadno vodo odvaja neposredno ali posredno v vode v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, pri čemer je treba upoštevati tudi zahteve iz 15. člena te uredbe, ali zajeta in odvedena v javno kanalizacijo v skladu s predpisi, ki urejajo emisijo snovi in toplote v vode in javno kanalizacijo.

(6) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II ter Rakov Škocjan RŠ-3/94 v naselju Dolenja vas dovoljena gradnja nestanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 1., 2., 3., 4., 5., 6., 7. in 8. točke prvega odstavka tega člena izpolnjene tudi naslednje zahteve:

‒ gre za gradnjo nestanovanjskih stavb, ki se glede na klasifikacijo vrst objektov CC–SI iz predpisa, ki ureja razvrščanje objektov, razvrščajo med:

a) poslovne in upravne stavbe,

b) trgovske stavbe,

c) stavbe za storitvene dejavnosti, razen kemične čistilnice, pralnice, avtopralnice in avtomehanične delavnice, in

č) stavbe za izobraževanje, če gre za stavbo za predšolsko vzgojo ali osnovnošolsko izobraževanje, jasli, vrtec ali osnovno šolo,

‒ so vse prometne površine zunaj vozišča in vsa parkirišča vodotesna, in

‒ vsa padavinska odpadna voda iz površin iz prejšnje alineje mora biti zajeta in obdelana v usedalniku in lovilniku olj ali čistilni napravi padavinske odpadne vode, če se padavinsko odpadno vodo odvaja neposredno ali posredno v vode v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, pri čemer je treba upoštevati tudi zahteve iz 15. člena te uredbe, ali zajeta in odvedena v javno kanalizacijo v skladu s predpisi, ki urejajo emisijo snovi in toplote v vode in javno kanalizacijo.

(7) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II ter Rakov Škocjan RŠ-3/94 v naselju Cerknica na parcelah št. 770/5, 773/5, 2731/3, 773/1, 779, 787/1, 884, 878,  779, 804, 774/1, 784, 790, 2746/4, 873, 876, 877, 880, 881, 882, 883, \*692, \*692, \*692, 2776/4, 772/3, 773/4,  794, 771/5, \*691, 771/10, 771/11,  772/1, 770/4, 885/1, 2892/2, 2731/2, 774/4, 775/1, 2864/2, \*507/2, \*246/1, 2864/1, \*507/1, 55,  58/1, 58/2, 879, 2746/2, 56/2, 2732/3, 885/2, 886, 777, 782/1, 42/3, 42/4,  42/5,  42/6, 43,  \*720,  42/1, 42/2, 42/3, 58/2, 58/3, 2892/3, 2746/3, vse k.o. Cerknica dovoljena gradnja nestanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 1., 2., 3., 4., 5., 6., 7. in 8. točke prvega odstavka tega člena izpolnjene tudi naslednje zahteve:

‒ na navedenih parcelah gre za gradnjo nestanovanjskih stavb, ki se glede na klasifikacijo vrst objektov CC–SI iz predpisa, ki ureja razvrščanje objektov, razvrščajo med:

a) stavbo na avtobusni postaji,

b) samostojno parkirišče,

c) poslovne stavbe, in

č) stavbe za storitvene dejavnosti, razen kemične čistilnice, pralnice, avtopralnice in avtomehanične delavnice,

‒ so vse prometne površine zunaj vozišča in vsa parkirišča vodotesna, in

‒ vsa padavinska odpadna voda iz površin iz prejšnje alineje mora biti zajeta in obdelana v usedalniku in lovilniku olj ali čistilni napravi padavinske odpadne vode, če se padavinsko odpadno vodo odvaja neposredno ali posredno v vode v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, pri čemer je treba upoštevati tudi zahteve iz 15. člena te uredbe, ali zajeta in odvedena v javno kanalizacijo v skladu s predpisi, ki urejajo emisijo snovi in toplote v vode in javno kanalizacijo.

(8) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II ter Rakov Škocjan RŠ-3/94 dovoljena gradnja nestanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 1., 2., 3., 4., 5., 6., 7. in 8. točke prvega odstavka tega člena izpolnjene tudi naslednje zahteve:

‒ gre za gradnjo hotelskih in podobnih gostinskih stavb, določenih glede na klasifikacijo vrst objektov CC–SI iz predpisa, ki ureja razvrščanje objektov, in

‒ gre za gradnjo samostojnega parkirišča, določenega glede na klasifikacijo vrst objektov CC–SI iz predpisa, ki ureja razvrščanje objektov, za izvajanje gostinsko turistične dejavnosti Parka Postojnska jama,

‒ so vse prometne površine zunaj vozišča in vsa parkirišča vodotesna, in

‒ vsa padavinska odpadna voda iz površin iz prejšnje alineje mora biti zajeta in obdelana v usedalniku in lovilniku olj ali čistilni napravi padavinske odpadne vode, če se padavinsko odpadno vodo odvaja neposredno ali posredno v vode v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, pri čemer je treba upoštevati tudi zahteve iz 15. člena te uredbe, ali zajeta in odvedena v javno kanalizacijo v skladu s predpisi, ki urejajo emisijo snovi in toplote v vode in javno kanalizacijo.

(9) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II ter Rakov Škocjan RŠ-3/94 na območju počitniških hiš v Rakovem Škocjanu dovoljena gradnja objektov in naprav za odvajanje komunalne odpadne vode v skladu s predpisi ki urejajo emisijo snovi in toplote pri odvajanju odpadnih voda v vode in javno kanalizacijo in v skladu z zahtevami iz 15. člena te uredbe ter se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode in so izpolnjene tudi zahteve iz 3., 4., 5., 6., 7. in 8. točke prvega odstavka tega člena.

(10) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II ter Rakov Škocjan RŠ-3/94 na parcelah št. 366/349, 366/348 in 366/347 k.o. Dolenja vas, na parcelah št. 3702-del, 366/343, 760-del k.o. Dolenja vas in na parcelah št. 536/42, 536/32 k.o. Gornje jezero dovoljeni drugi gradbeni posegi in se izda vodno soglasje za izvajanje obstoječe rudarske dejavnosti, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, ter so izpolnjene tudi naslednje zahteve:

– gre za izvajanje te dejavnosti v obsegu, dovoljenim pred uveljavitvijo te uredbe,

– dno izkopa mora biti vsaj 2 m nad najvišjo gladino podzemne vode,

– zaradi izkoriščanja peska se ne preseka kraških kanalov in kavern ali zmanjša njihova pretočnost,

– zaradi izkoriščanja peska se ne vpliva na smer in količino pretakanja podzemne vode,

– po prenehanju izkoriščanja mineralnih surovin se vzpostavi krovna plast vodonosnika,

– pri opravljanju te dejavnosti se uporabljajo materiali in snovi, iz katerih se ne izlužujejo nevarne snovi, ki bi lahko vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

**–** parkiranje delovnih strojev in oskrba strojev z gorivi ali mazivi v času izvajanja dejavnost je zagotovljeno na utrjeni površini, ki mora biti izvedena in opremljena tako, da je preprečeno kakršno koli izpiranje, uhajanje, izcejanje ali neposredno ponikanje teh snovi v podzemno vodo. Ob morebitnem izlivu se mora te snovi zadržati in v celoti varno odstraniti izven vodovarstvenega območja, in

**–** zagotovljeno je, da so v primeru kakršne koli nesreče v času gradnje ali uporabe stavb in objektov izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

**2.3 Ukrepi, prepovedi in omejitve glede gradnje na ožjih in širših vodovarstvenih območjih**

17. člen

(za zajetja Malni I in Malni II, Rakov Škocjan RŠ-3/94, Topol-Črne Mlake, Podslivnica 1, Cajnarje C-1/07, Selšček BG-1, K-2 Kozarišče, K-3 Kozarišče, K-4 Kozarišče in K-5 Kozarišče)

(1) Ne glede na prvi odstavek 8. člena te uredbe je na ožjem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07, Selšček BG-1, K-2 Kozarišče, K-3 Kozarišče, K-4 Kozarišče in K-5 Kozarišče dovoljena novogradnja stanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, ter so izpolnjene tudi naslednje zahteve:

1. gre za gradnjo na prostih ali nezadostno izkoriščenih stavbnih zemljišč, določenih s prostorskimi akti občin Bloke, Cerknica, Loška dolina, Pivka in Postojna pred uveljavitvijo te uredbe,

2. posegi v tla z odstranjevanjem krovnih plasti in spodnjih plasti tal izvajajo tako, da so prizadete čim manjše površine,

3. pri novogradnji se glede obremenjevanje tal z vnosom zemeljskega izkopa, umetno pripravljene zemljine in polnila upoštevajo zahteve v skladu s predpisom, ki ureja obremenjevanje tal z vnašanjem odpadkov,

4. pri gradnji se uporabljajo materiali in snovi, iz katerih se ne izlužujejo nevarne snovi, ki bi vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

5. zagotovljeno je, da se komunalna, industrijska, padavinska odpadna voda, ki ni padavinska odpadna voda s streh, ali mešanica odpadnih voda, odvaja v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, in so cevovodi, po katerih se odvaja odpadna voda izvedeni tako, da je preprečeno kakršno koli uhajanje, izcejanje ali ponikanje v podzemno vodo ali zajetje, pri čemer je treba upoštevati tudi zahteve iz 15. člena te uredbe,

6. gradnjo se izvaja v suhih vremenskih pogojih, pri čemer zemljišče ne sme biti razmočeno,

7. z gradnjo se ne vpliva na smer in količino pretakanja podzemne vode, in

8. z gradnjo se ne smejo presekati kraški kanali in kaverne ali zmanjša njihova pretočnosti.

(2) Ne glede na prvi odstavek 8. člena te uredbe je na ožjem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07, Selšček BG-1, K-2 Kozarišče, K-3 Kozarišče, K-4 Kozarišče in K-5 Kozarišče dovoljena novogradnja nestanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, ter so poleg zahtev iz 1., 2., 3., 4., 5., 6., 7. in 8. točke prejšnjega odstavka izpolnjene tudi naslednje zahteve:

1. gre za novogradnjo nestanovanjskih kmetijskih stavb za izvajanje kmetijske dejavnosti v okviru obstoječih kmetijskih gospodarstev ali njihovih pravnih naslednikov, kadar rekonstrukcije nestanovanjskih kmetijskih stavb in njihova prilagoditev zahtevam vodovarstvenega režima tehnično niso izvedljive ali stroški rekonstrukcije presegajo stroške novogradnje in se stavbe glede na klasifikacijo vrst objektov CC–SI iz predpisa, ki ureja razvrščanje objektov, uvrščajo med stavbe za:

– stavbe za rastlinsko pridelavo,

– stavbe za skladiščenje pridelka, ali

– druge nestanovanjske kmetijske stavbe,

2. gre za novogradnjo nestanovanjskih stavb za izvajanje dopolnilnih dejavnosti na kmetiji v skladu s predpisi, ki urejajo dopolnilne dejavnosti na kmetiji, v okviru obstoječih kmetijskih gospodarstev ali njihovih pravnih naslednikov,

3. v primeru kakršne koli nesreče v času gradnje ali uporabe stavb in objektov iz 1. in 2. točke tega odstavka morajo biti izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(3) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07, Selšček BG-1, K-2 Kozarišče, K-3 Kozarišče, K-4 Kozarišče in K-5 Kozariščedovoljena novogradnja nestanovanjskih stavb za rejo živali, določene glede na klasifikacijo vrst objektov CC–SI iz predpisa, ki ureja razvrščanje objektov, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 1., 2., 3., 4., 5., 6., 7. in 8. točke prvega odstavka tega člena izpolnjene tudi naslednje zahteve:

‒ gradnja nove stavbe za rejo živali je dopustna, če se prejšnja stavba za rejo živali odstrani ali spremeni njena namembnost,

‒ pri spremembi namembnosti stavbe ali njenih delov iz prve alineje tega odstavka so izpolnjene zahteve iz tretjega odstavka 11. člena te uredbe, pri čemer se obseg stavbe zaradi spremembe namembnosti ne sme povečati,

– na kmetijskih zemljiščih v uporabi kmetijskega gospodarstva skupna obremenitev z živalmi ne sme presegati obremenitev, določenih s predpisom, ki ureja varstvo voda pred onesnaževanjem z nitrati iz kmetijskih virov,

– skladiščenje živinskih gnojil mora biti urejeno v skladu z zahtevami iz predpisa, ki ureja varstvo voda pred onesnaževanjem z nitrati iz kmetijskih virov,

– izcedne vode iz stavbe za rejo živali morajo biti speljane v vodotesno skladišče za živinska gnojila, ki mora biti zgrajeno v skladu s predpisom, ki ureja varstvo voda pred onesnaževanjem z nitrati iz kmetijskih virov,

– pri tehnologiji zbiranja živinskih gnojil morajo biti upoštevane prepovedi oziroma omejitve rabe posamezne vrste živinskih gnojil na razpoložljivih kmetijskih zemljiščih kmetijskega gospodarstva, določene za posamezno notranje območje s to uredbo, in

– v primeru kakršne koli nesreče v času gradnje ali uporabe stavb in objektov morajo biti izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(4) Ne glede na prvi odstavek 8. člena te uredbe je na ožjem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07, Selšček BG-1, K-2 Kozarišče, K-3 Kozarišče, K-4 Kozarišče in K-5 Kozarišče dovoljena novogradnja nestanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, ter so poleg zahtev iz 15. člena te uredbe ter zahtev iz 1., 2., 3., 4., 5., 6., 7. in 8. točke prejšnjega odstavka tega člena izpolnjene tudi naslednje zahteve:

‒ gre za gradnjo nestanovanjskih stavb, ki se glede na klasifikacijo vrst objektov CC–SI iz predpisa, ki ureja razvrščanje objektov, razvrščajo med:

a) hotelske in podobne gostinske stavbe,

b) poslovne in upravne stavbe,

c) trgovske stavbe in stavbe za storitvene dejavnosti, razen sejemskih dvoran, razstavišč in oskrbnih postaj ter kemičnih čistilnic, pralnic, avtopralnic in avtomehaničnih delavnic,

č) stavbe za promet in stavbe za izvajanje komunikacij,

d) stavbe za proizvodnjo, kot so: tovarna, delavnica, montažna hala, pekarna, mizarska in podobna delavnica,

e) skladiščne stavbe, pokrite skladiščne površine, rezervoar in cisterno za vodo, stolpni silos za suhe snovi ali silos za cemente,

f) stavbe splošnega družbenega pomena,

g) stavbe za zdravstveno oskrbo,

h) stavbe za šport,

i) obredne stavbe, in

j) druge stavbe, ki niso uvrščene drugje, ter

‒ se v nestanovanjskih stavbah iz prejšnje alineje ne skladiščijo, uporabljajo ali proizvajajo materiali je oziroma snovi, iz katerih se izlužujejo nevarne snovi, ki bi lahko povzročile tako onesnaženje podzemne vode, da bi to vplivalo na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

‒ so vse prometne površine zunaj vozišča in vsa parkirišča vodotesna,

‒ vsa padavinska odpadna voda iz površin iz prejšnje alineje mora biti zajeta in obdelana v usedalniku in lovilniku olj ali čistilni napravi padavinske odpadne vode, če se padavinsko odpadno vodo odvaja neposredno ali posredno v vode, ali zajeta in odvedena v javno kanalizacijo v skladu s predpisi, ki urejajo emisijo snovi in toplote v vode in javno kanalizacijo, in so cevovodi, po katerih se odvaja odpadna voda izvedeni tako, da je preprečeno kakršno koli uhajanje, izcejanje ali ponikanje v podzemno vodo ali zajetje, pri čemer je treba upoštevati tudi zahteve iz 15. člena te uredbe, ter

– v primeru kakršne koli nesreče v času gradnje ali uporabe stavb in objektov morajo biti izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

18. člen

(za zajetje Korotan)

(1) Ne glede na prvi odstavek 8. člena te uredbe je na ožjem vodovarstvenem območju za zajetje Korotan dovoljena gradnja enostanovanjskih in dvostanovanjskih stavb, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 15. člena te uredbe izpolnjene tudi naslednje zahteve:

1. gre za gradnjo na prostih ali nezadostno izkoriščenih stavbnih zemljišč, določenih s prostorskimi akti občine Postojna pred uveljavitvijo te uredbe,

2. posegi v tla z odstranjevanjem krovnih plasti in spodnjih plasti tal se izvajajo tako, da so prizadete čim manjše površine,

3. pri novogradnji se glede obremenjevanje tal z vnosom zemeljskega izkopa, umetno pripravljene zemljine in polnila upoštevajo zahteve v skladu s predpisom, ki ureja obremenjevanje tal z vnašanjem odpadkov,

4. pri gradnji se uporabljajo materiali in snovi, iz katerih se ne izlužujejo nevarne snovi, ki bi vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

5. gradnjo se izvaja v suhih vremenskih pogojih, pri čemer zemljišče ne sme biti razmočeno,

6. z gradnjo se ne vpliva na smer in količino pretakanja podzemne vode, in

7. z gradnjo se ne smejo presekati kraški kanali in kaverne ali zmanjša njihova pretočnosti.

(2) Ne glede na prvi odstavek 8. člena te uredbe je na ožjem vodovarstvenem območju za zajetje Korotan dovoljena novogradnja nestanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, ter so poleg zahtev iz 15. člena te uredbe in zahtev iz 1., 2., 3., 4., 5., 6., ter 7. točke prejšnjega odstavka izpolnjene tudi naslednje zahteve:

1. gre za novogradnjo nestanovanjskih kmetijskih stavb za izvajanje kmetijske dejavnosti v okviru obstoječih kmetijskih gospodarstev ali njihovih pravnih naslednikov, kadar rekonstrukcije nestanovanjskih kmetijskih stavb in njihova prilagoditev zahtevam vodovarstvenega režima tehnično niso izvedljive ali stroški rekonstrukcije presegajo stroške novogradnje in se stavbe glede na klasifikacijo vrst objektov CC–SI iz predpisa, ki ureja razvrščanje objektov, uvrščajo med stavbe za:

– stavbe za rastlinsko pridelavo,

– stavbe za skladiščenje pridelka, ali

– druge nestanovanjske kmetijske stavbe,

2. gre za novogradnjo nestanovanjskih stavb za izvajanje dopolnilnih dejavnosti na kmetiji v skladu s predpisi, ki urejajo dopolnilne dejavnosti na kmetiji, v okviru obstoječih kmetijskih gospodarstev ali njihovih pravnih naslednikov,

3. v primeru kakršne koli nesreče v času gradnje ali uporabe stavb in objektov iz 1. in 2. točke tega odstavka morajo biti izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(3) Ne glede na prvi odstavek 8. člena te uredbe je na najožjem vodovarstvenem območju za zajetje Korotan dovoljena novogradnja nestanovanjskih stavb za rejo živali, določene glede na klasifikacijo vrst objektov CC–SI iz predpisa, ki ureja razvrščanje objektov, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, ter so poleg zahtev iz 1., 2., 3., 4., 5., 6., in 7. točke prvega odstavka tega člena izpolnjene tudi naslednje zahteve:

‒ gradnja nove stavbe za rejo živali je dopustna, če se prejšnja stavba za rejo živali odstrani ali spremeni njena namembnost,

‒ pri spremembi namembnosti stavbe ali njenih delov iz prve alineje tega odstavka so izpolnjene zahteve iz tretjega odstavka 11. člena te uredbe, pri čemer se obseg stavbe zaradi spremembe namembnosti ne sme povečati,

– na kmetijskih zemljiščih v uporabi kmetijskega gospodarstva skupna obremenitev z živalmi ne sme presegati obremenitev, določenih s predpisom, ki ureja varstvo voda pred onesnaževanjem z nitrati iz kmetijskih virov,

– skladiščenje živinskih gnojil mora biti urejeno v skladu z zahtevami iz predpisa, ki ureja varstvo voda pred onesnaževanjem z nitrati iz kmetijskih virov,

– izcedne vode iz stavbe za rejo živali morajo biti speljane v vodotesno skladišče za živinska gnojila, ki mora biti zgrajeno v skladu s predpisom, ki ureja varstvo voda pred onesnaževanjem z nitrati iz kmetijskih virov,

– pri tehnologiji zbiranja živinskih gnojil morajo biti upoštevane prepovedi oziroma omejitve rabe posamezne vrste živinskih gnojil na razpoložljivih kmetijskih zemljiščih kmetijskega gospodarstva, določene za posamezno notranje območje s to uredbo, in

– v primeru kakršne koli nesreče v času gradnje ali uporabe stavb in objektov morajo biti izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

19. člen

(za zajetja Malni I in Malni II, Rakov Škocjan RŠ-3/94, K-2 Kozarišče, K-3 Kozarišče, K-4 Kozarišče in K-5 Kozarišče, Š-1/06 Škufče in Š-2/13 Škufče, Selšček BG-1, Cajnarje C-1/07, Podslivnica I, Topol-Črne mlake, Ovčjak, Korotan, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3))

Ne glede na prvi odstavek 8. člena te uredbe je na širših vodovarstvenih območjih za zajetja za zajetja za zajetja Malni I in Malni II, Rakov Škocjan RŠ-3/94, K-2 Kozarišče, K-3 Kozarišče, K-4 Kozarišče in K-5 Kozarišče, Š-1/06 Škufče in Š-2/13 Škufče, Selšček BG-1, Cajnarje C-1/07, Podslivnica I, Topol-Črne mlake, Ovčjak, Korotan, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) dovoljena novogradnja stanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, ter so izpolnjene tudi naslednje zahteve:

1. zagotovljeno je, da se komunalna, industrijska, padavinska odpadna voda, ki ni padavinska odpadna voda s streh, ali mešanica odpadnih voda, odvaja v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo in so cevovodi, po katerih se odvaja odpadna voda izvedeni tako, da je preprečeno kakršno koli uhajanje, izcejanje ali ponikanje v podzemno vodo ali zajetje,

2. gre za gradnjo na prostih ali nezadostno izkoriščenih stavbnih zemljišč znotraj naselij, ali kot enkratna razširitev stavbnih zemljišč neposredno ob robu teh naselij glede na stanje stavbnih zemljišč pred uveljavitvijo te uredbe,

3. posegi v tla z odstranjevanjem krovnih plasti in spodnjih plasti tal se izvajajo tako, da so prizadete čim manjše površine,

4. pri novogradnji se glede obremenjevanje tal z vnosom zemeljskega izkopa, umetno pripravljene zemljine in polnila upoštevajo zahteve v skladu s predpisom, ki ureja obremenjevanje tal z vnašanjem odpadkov,

5. pri gradnji se uporabljajo materiali in snovi, iz katerih se ne izlužujejo nevarne snovi, ki bi vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

6. v primeru kakršne koli nesreče v času gradnje ali uporabe stavb morajo biti izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(2) Ne glede na prvi odstavek 8. člena te uredbe je na širših vodovarstvenih območjih za zajetja Malni I in Malni II, Rakov Škocjan RŠ-3/94, K-2 Kozarišče, K-3 Kozarišče, K-4 Kozarišče in K-5 Kozarišče, Š-1/06 Škufče in Š-2/13 Škufče, Selšček BG-1, Cajnarje C-1/07, Podslivnica I, Topol-Črne mlake, Ovčjak, Korotan, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) dovoljena novogradnja nestanovanjskih stavb in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, ter so poleg zahtev iz prejšnjega odstavka izpolnjene tudi naslednje zahteve:

1. gre za novogradnjo nestanovanjskih kmetijskih stavb za izvajanje kmetijske dejavnosti v okviru obstoječih kmetijskih gospodarstev ali njihovih pravnih naslednikov, kadar rekonstrukcije nestanovanjskih kmetijskih stavb in njihova prilagoditev zahtevam vodovarstvenega režima tehnično niso izvedljive ali stroški rekonstrukcije presegajo stroške novogradnje in se stavbe glede na klasifikacijo vrst objektov CC–SI iz predpisa, ki ureja razvrščanje objektov, uvrščajo med stavbe za:

– stavbe za rastlinsko pridelavo,

– stavbe za skladiščenje pridelka, ali

– druge nestanovanjske kmetijske stavbe,

2. gre za novogradnjo nestanovanjskih stavb za izvajanje dopolnilnih dejavnosti na kmetiji v skladu s predpisi, ki urejajo dopolnilne dejavnosti na kmetiji, v okviru obstoječih kmetijskih gospodarstev ali njihovih pravnih naslednikov,

3. v primeru kakršne koli nesreče v času gradnje ali uporabe stavb in objektov iz 1. in 2. točke tega odstavka morajo biti izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(3) Ne glede na prvi odstavek 8. člena te uredbe je na najožjem vodovarstvenem območju za zajetja Malni I in Malni II, Rakov Škocjan RŠ-3/94, K-2 Kozarišče, K-3 Kozarišče, K-4 Kozarišče in K-5 Kozarišče, Š-1/06 Škufče in Š-2/13 Škufče, Selšček BG-1, Cajnarje C-1/07, Podslivnica I, Topol-Črne mlake, Ovčjak, Korotan, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) dovoljena novogradnja nestanovanjskih stavb za rejo živali, določene glede na klasifikacijo vrst objektov CC–SI iz predpisa, ki ureja razvrščanje objektov, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 2., 3., 4., 5. in 6. točke prvega odstavka tega člena izpolnjene tudi naslednje zahteve:

‒ gradnja nove stavbe za rejo živali je dopustna, če se prejšnja stavba za rejo živali odstrani ali spremeni njena namembnost,

‒ pri spremembi namembnosti stavbe ali njenih delov iz prve alineje tega odstavka so izpolnjene zahteve iz tretjega odstavka 11. člena te uredbe, pri čemer se obseg stavbe zaradi spremembe namembnosti ne sme povečati,

– na kmetijskih zemljiščih v uporabi kmetijskega gospodarstva skupna obremenitev z živalmi ne sme presegati obremenitev, določenih s predpisom, ki ureja varstvo voda pred onesnaževanjem z nitrati iz kmetijskih virov,

– skladiščenje živinskih gnojil mora biti urejeno v skladu z zahtevami iz predpisa, ki ureja varstvo voda pred onesnaževanjem z nitrati iz kmetijskih virov,

– izcedne vode iz stavbe za rejo živali morajo biti speljane v vodotesno skladišče za živinska gnojila, ki mora biti zgrajeno v skladu s predpisom, ki ureja varstvo voda pred onesnaževanjem z nitrati iz kmetijskih virov, in

– pri tehnologiji zbiranja živinskih gnojil morajo biti upoštevane prepovedi oziroma omejitve rabe posamezne vrste živinskih gnojil na razpoložljivih kmetijskih zemljiščih kmetijskega gospodarstva, določene za posamezno notranje območje s to uredbo.

(4) Ne glede na prvi odstavek 8. člena te uredbe so na širših vodovarstvenih območjih za zajetja Malni I in Malni II, Rakov Škocjan RŠ-3/94, K-2 Kozarišče, K-3 Kozarišče, K-4 Kozarišče in K-5 Kozarišče, Š-1/06 Škufče in Š-2/13 Škufče, Selšček BG-1, Cajnarje C-1/07, Podslivnica I, Topol-Črne mlake, Ovčjak, Korotan, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3)dovoljene novogradnje in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so izpolnjene tudi naslednje zahteve:

1. gre za novogradnjo nestanovanjskih stavb, določenih glede na klasifikacijo vrst objektov CC–SI iz predpisa, ki ureja razvrščanje objektov, ki so:

‒ gostinske stavbe,

‒ poslovne in upravne stavbe,

‒ trgovske stavbe in stavbe za storitvene dejavnosti, razen oskrbnih postaj,

‒ stavbe za promet in stavbe za izvajanje komunikacij;

‒ stavbe splošnega družbenega pomena;

‒ obredne stavbe in

‒ druge nestanovanjske stavbe, ki niso stavbe iz drugega, in tretjega odstavka tega člena,

2. gre za gradnjo na prostih ali nezadostno izkoriščenih stavbnih zemljišč znotraj naselij, ali kot enkratna razširitev stavbnih zemljišč neposredno ob robu teh naselij glede na stanje stavbnih zemljišč pred uveljavitvijo te uredbe,

3. zagotovljeno je, da se komunalna, industrijska, padavinska odpadna voda, ki ni padavinska odpadna voda s streh, ali mešanica odpadnih voda, odvaja v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo in so cevovodi, po katerih se odvaja odpadna voda izvedeni tako, da je preprečeno kakršno koli uhajanje, izcejanje ali ponikanje v podzemno vodo ali zajetje,

4. posegi v tla z odstranjevanjem krovnih plasti in spodnjih plasti tal se izvajajo tako, da so prizadete čim manjše površine,

5. zagotovljeno je, da se pri gradbenih posegih uporabljajo materiali in snovi, iz katerih se ne izlužujejo nevarne snovi, ki bi vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

6. zagotovljeno je, da se pri novogradnji glede obremenjevanja tal z vnosom zemeljskega izkopa, umetno pripravljene zemljine in polnila pri novogradnji upoštevajo zahteve, določene v prepisu, ki ureja obremenjevanje tal z vnašanjem odpadkov, in

7. zagotovljeno je, da so v primeru kakršne koli nesreče pri izvajanju te dejavnosti izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(5) Ne glede na prvi odstavek 8. člena te uredbe je na širših vodovarstvenih območjih za zajetja Malni I in Malni II, Rakov Škocjan RŠ-3/94, K-2 Kozarišče, K-3 Kozarišče, K-4 Kozarišče in K-5 Kozarišče, Š-1/06 Škufče in Š-2/13 Škufče, Selšček BG-1, Cajnarje C-1/07, Podslivnica I, Topol-Črne mlake, Ovčjak, Korotan, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3)dovoljena novogradnja nestanovanjskih stavb, če je k projektnim rešitvam v postopku pridobitve vodnega soglasja izvedena analiza tveganja za onesnaženje in se v postopku odločanja o izdaji vodnega soglasja na podlagi izsledkov te analize ugotovi, da je tveganje za onesnaženje podzemne vode zaradi teh gradenj sprejemljivo in so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so izpolnjene tudi naslednje zahteve:

1. gre za stavbe za proizvodnjo, kot so: tovarna, delavnica, montažna hala, pekarna, mizarska in podobna delavnica, določene glede na klasifikacijo vrst objektov CC–SI iz predpisa, ki ureja razvrščanje objektov, v katerih se izvajajo dejavnosti, ki pri svojem delovanju oziroma obratovanju ne skladiščijo, uporabljajo ali proizvajajo materiali oziroma snovi, iz katerih se izlužujejo nevarne snovi, ki bi lahko povzročile tako onesnaženje podzemne vode, da bi to vplivalo na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

2. gre za rezervoarje, silose in skladiščne stavbe, določene glede na klasifikacijo vrst objektov CC–SI iz predpisa, ki ureja razvrščanje objektov, v katerih se ne skladiščijo radioaktivne snovi, nevarne snovi ali nevarni odpadki,

3. zagotovljeno je, da se komunalna, industrijska, padavinska odpadna voda, ki ni padavinska odpadna voda s streh, ali mešanica odpadnih voda, odvaja v javno kanalizacijo v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo in so cevovodi, po katerih se odvaja odpadna voda izvedeni tako, da je preprečeno kakršno koli uhajanje, izcejanje ali ponikanje v podzemno vodo ali zajetje,

4. posegi v tla z odstranjevanjem krovnih plasti in spodnjih plasti tal se izvajajo tako, da so prizadete čim manjše površine,

5. zagotovljeno je, da se za gradnjo uporabljajo materiali in snovi, iz katerih se ne izlužujejo nevarne snovi ali snovi, ki bi zaznavno spremenile kemijsko sestavo podzemne vode,

6. zagotovljeno je, da se pri novogradnji glede obremenjevanja tal z vnosom zemeljskega izkopa, umetno pripravljene zemljine in polnila pri novogradnji upoštevajo zahteve, določene v prepisu, ki ureja obremenjevanje tal z vnašanjem odpadkov, in

7. zagotovljeno je, da so v primeru kakršne koli nesreče pri izvajanju te dejavnosti izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

20. člen

(za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07, Selšček BG-1, K-2 Kozarišče, K-3 Kozarišče, K-4 Kozarišče, K-5 Kozarišče, Š-1/06 Škufče,

Š-2/13 Škufče, Korotan, Pikovnik, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) na območju Osrednjega vadišča slovenske vojske)

(1) Ne glede na prvi odstavek 8. člena te uredbe so na ožjem in širšem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07,Selšček BG-1, K-2 Kozarišče, K-3 Kozarišče, K-4 Kozarišče, K-5 Kozarišče, Š-1/06 Škufče, Š-2/13 Škufče, Korotan, Pikovnik, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) na območju Centra v Bilah dovoljene novogradnje drugih nestanovanjskih stavb, ki se glede na klasifikacijo vrst objektov CC–SI iz predpisa, ki ureja razvrščanje objektov, razvrščajo med vojašnice, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so izpolnjene tudi naslednje zahteve:

1. vlogi za pridobitev vodnega soglasja je priložena izjava izvajalca javne službe oskrbe s pitno vodo (v nadaljnjem besedilu: izvajalec javne službe), iz katere je razvidno, da je izvajalec javne službe seznanjen s predlagano novogradnjo,

2. zagotovljeno je, da se komunalna, industrijska, padavinska odpadna voda, ki ni padavinska odpadna voda s streh, ali mešanica odpadnih voda, odvaja v čistilno napravo v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, pri čemer je treba upoštevati tudi zahteve iz 15. člena te uredbe. Cevovodi, po katerih se odvaja odpadna voda morajo biti izvedeni tako, da je preprečeno kakršno koli uhajanje, izcejanje ali ponikanje v podzemno vodo ali zajetje,

3. so vsa parkirišča v okviru vojašnice v Centru v Bilah vodotesna,

4. vsa padavinska odpadna voda iz površin iz prejšnje točke mora biti zajeta in obdelana v usedalniku in lovilniku olj ali čistilni napravi padavinske odpadne vode, če se padavinsko odpadno vodo odvaja neposredno ali posredno v vode v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, pri čemer je treba upoštevati tudi zahteve iz 15. člena te uredbe,

5. zagotovljeno je, da se za gradnjo uporabljajo materiali in snovi, iz katerih se ne izlužujejo nevarne snovi, ki bi vplivale na spremembo lastnosti ali skladnost in zdravstveno ustreznost pitne vode v skladu s predpisi, ki urejajo pitno vodo,

6. zagotovljeno je, da se posegi v tla z odstranjevanjem krovnih plasti in spodnjih plasti tal izvajajo tako, da so prizadete čim manjše površine,

7. zagotovljeno je, da se na gradbiščih, večjih od 1 ha, izvaja etapna gradnja,

8. zagotovljeno je, da se za izvedbo tesnilnih sistemov za zaščito podzemne vode (tesnilne zavese, injektiranje, uporaba brizganega betona) uporabljajo betoni z nealkalnimi pospeševalci vezanja, ki nimajo negativnih vplivov na kakovost podzemne vode. Gradnja tesnilnih zaves, ki niso v funkciji objektov, ni dovoljena,

9. zagotovljeno je, da se:

– gradnjo izvaja v suhih vremenskih pogojih, pri čemer zemljišče ne sme biti razmočeno,

– ne posega globlje kakor 2 m nad najvišjo gladino podzemne vode,

– ne preseka kraških kanalov in kavern ali zmanjša njihova pretočnost,

– ne vpliva na smer in količino pretakanja podzemne vode, in

– ne povzroči povezave različnih gladin podzemne vode ali pretakanja ene podzemne vode v drugo,

10. zagotovljeno je, da se glede obremenjevanja tal z vnosom zemeljskega izkopa, umetno pripravljene zemljine in polnila pri novogradnji upoštevajo zahteve, določene v prepisu, ki ureja obremenjevanje tal z vnašanjem odpadkov,

11. parkiranje delovnih strojev in oskrba strojev z gorivi ali mazivi v času izvajanja posega mora biti zagotovljeno na utrjeni površini izven območja posega, ki mora biti izvedena in opremljena tako, da je preprečeno kakršno koli izpiranje, uhajanje, izcejanje ali neposredno ponikanje teh snovi v podzemno vodo. Ob morebitnem izlivu se mora te snovi zadržati in v celoti varno odstraniti izven vodovarstvenega območja, in

12. zagotovljeno je, da so v primeru kakršne koli nesreče v času gradnje ali uporabe objektov izvedeni zaščitni ukrepi, s katerimi se prepreči kakršno koli uhajanje, izcejanje ali ponikanje snovi preko tal ali površinskih voda v podzemno vodo ali zajetje.

(2) Ne glede na prvi odstavek 8. člena te uredbe je na ožjem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07,Selšček BG-1, K-2 Kozarišče, K-3 Kozarišče, K-4 Kozarišče, K-5 Kozarišče, Š-1/06 Škufče, Š-2/13 Škufče, Korotan, Pikovnik, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) na območju Osrednjega vadišča slovenske vojske dovoljena novogradnja ene nestanovanjske stavbe, ki se glede na klasifikacijo vrst objektov CC–SI iz predpisa, ki ureja razvrščanje objektov, razvršča med skladiščno stavbo za začasno skladiščenje minsko eksplozivnih sredstev v sklopu vojašnice v Centru v Bilah, in se izda vodno soglasje, če je k projektnim rešitvam v postopku pridobitve vodnega soglasja izvedena analiza tveganja za onesnaženje ter se v postopku odločanja o izdaji vodnega soglasja na podlagi izsledkov te analize ugotovi, da je tveganje za onesnaženje podzemne vode zaradi začasnega skladiščenja minsko eksplozivnih sredstev sprejemljivo in so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so izpolnjene tudi zahteve iz 1., 5., 6., 7., 8., 9., 10., 11. in 12. točke prejšnjega odstavka.

(3) Ne glede na prvi odstavek 8. člena te uredbe je na širšem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07,Selšček BG-1, K-2 Kozarišče, K-3 Kozarišče, K-4 Kozarišče, K-5 Kozarišče, Š-1/06 Škufče, Š-2/13 Škufče, Korotan, Pikovnik, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) na območju Osrednjega vadišča slovenske vojske dovoljena novogradnja ene nestanovanjske stavbe, ki se glede na klasifikacijo vrst objektov CC–SI iz predpisa, ki ureja razvrščanje objektov, razvršča med skladiščno stavbo za skladiščenje opreme v sklopu Strelišča Bač, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode. in so izpolnjene tudi zahteve iz 1., 5., 6., 7., 8., 9., 10., 11. in 12. točke prvega odstavka tega člena. Skladiščenje kakršnih koli nevarnih snovi v tej stavbi je prepovedano.

(4) Ne glede na prvi odstavek 8. člena te uredbe je na ožjem in širšem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07,Selšček BG-1, K-2 Kozarišče, K-3 Kozarišče, K-4 Kozarišče, K-5 Kozarišče, Š-1/06 Škufče, Š-2/13 Škufče, Korotan, Pikovnik, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) dovoljena novogradnja gradbeno inženirskih objektov za potrebe Osrednjega vadišča slovenske vojske, in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so poleg zahtev iz 9. člena te uredbe izpolnjene tudi naslednje zahteve:

1. gre za gradbeno inženirske objekte, ki se glede na klasifikacijo vrst objektov CC–SI iz predpisa, ki ureja razvrščanje objektov, razvrščajo med:

– samostojna stalna parkirišča, vključno s prostori za oklepna vozila,

– letališke steze in ploščadi, če gre za vzletišča za helikopterje,

– jezove, vodne pregrade in druge vodne objekte, če gre za umetno jezero,

– cevovode za odpadno vodo in čistilne naprave,

– ploščadi, kamor se za potrebe te uredbe uvrščajo perišča za vozila,

– ploščad, kamor se za potrebe te uredbe uvršča ploščad za oskrbo helikopterjev z gorivom in

– ploščadi, kamor se za potrebe te uredbe uvrščajo dve Dekontaminacijski postaji in Vadišče za JRKBO zaščito,

2. vlogi za pridobitev vodnega soglasja je priložena izjava izvajalca javne službe oskrbe s pitno vodo (v nadaljnjem besedilu: izvajalec javne službe), iz katere je razvidno, da je izvajalec javne službe seznanjen s predlagano novogradnjo,

3. zagotovljeno je, da so vsa parkirišča, prostori za oklepna vozila in vsa vzletišča za helikopterje vodotesna. Na parkiriščih in vzletiščih ni dovoljeno skladiščenje in pretakanje goriva ali uporaba katerih koli drugih nevarnih snovi,

4. zagotovljeno je, da je vsa padavinska odpadna voda iz površin iz prejšnje točke zajeta in obdelana v usedalniku in lovilniku olj ali čistilni napravi padavinske odpadne vode, če se padavinsko odpadno vodo odvaja neposredno ali posredno v vode v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, pri čemer je treba upoštevati tudi zahteve iz 15. člena te uredbe,

5. zagotovljeno je, da so vse ploščadi Dekontaminacijskih postaj in Vadišča za JRKBO zaščito vodotesne. Vsa odpadna voda mora biti zajeta in obdelana v usedalniku in lovilniku olj ali čistilni napravi. Za vso odpadno vodo mora biti zagotovljen prevzem in odvoz na čistilno napravo, ki ni čistilna naprava znotraj Osrednjega vadišča slovenske vojske,

6. zagotovljeno je, da so vsa perišča za vozila vodotesna. Uporaba detergentov ni dovoljena. Vsa odpadna voda mora biti zajeta in obdelana v usedalniku in lovilniku olj ali čistilni napravi. Za vso odpadno vodo mora biti zagotovljen prevzem in odvoz na čistilno napravo, ki ni čistilna naprava znotraj Osrednjega vadišča slovenske vojske,

7. zagotovljeno je, da ploščad za oskrbo helikopterjev z gorivom vodotesna. Vsa odpadna voda mora biti zajeta in obdelana v usedalniku in lovilniku olj ali čistilni napravi. Za vso odpadno vodo mora biti zagotovljen prevzem in odvoz na čistilno napravo, ki ni čistilna naprava znotraj Osrednjega vadišča slovenske vojske,

8. zagotovljeno je, da so cevovodi, po katerih se odvaja odpadna voda, izvedeni tako, da je preprečeno kakršno koli uhajanje, izcejanje ali ponikanje v podzemno vodo ali zajetje,

9. zagotovljeno je, da se komunalno odpadno vodo na območjih tabornih prostorov zbira v prenosnih sanitarnih enotah, ki morajo biti nameščene tako, da je preprečeno kakršno koli uhajanje, izcejanje ali ponikanje snovi iz teh enot v podzemno vodo ali zajetje. Zagotovljen mora biti prevzem in odvoz komunalne odpadne vode iz sanitarnih enot na čistilno napravo, ki ni čistilna naprava znotraj Osrednjega vadišča slovenske vojske,

10. zagotovljeno je, da se na območju, namenjenemu boju v naselju, komunalna, padavinska odpadna voda, ki ni padavinska odpadna voda s streh, ali mešanica odpadnih voda, odvaja v čistilno napravo v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, pri čemer je treba upoštevati tudi zahteve iz 15. člena te uredbe. Cevovodi, po katerih se odvaja odpadna voda morajo biti izvedeni tako, da je preprečeno kakršno koli uhajanje, izcejanje ali ponikanje v podzemno vodo ali zajetje,

11. zagotovljeno je, da se na območju Taktičnega operativnega centra in na območju obeh opazovalnih stolpov komunalna odpadnih voda odvaja v nepretočno greznico v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo. Zagotovljen mora biti prevzem in odvoz komunalne odpadne vode iz nepretočnih greznic na čistilno napravo, ki ni čistilna naprava znotraj Osrednjega vadišča slovenske vojske,

12. zagotovljeno je, da je umetno jezero izvedeno iz nepropustnega materiala, odpornega proti mehanskim, toplotnim ali kemičnim vplivom. Preprečeno mora biti kakršno koli izpiranje, uhajanje ali izcejanje vode iz tega jezera neposredno ali posredno v podzemno vodo. Zagotovljeno mora biti čiščenje tega objekta in prevzem ter odvoz odpadnih voda in usedlin iz umetnega jezera na čistilno napravo, ki ni čistilna naprava znotraj Osrednjega vadišča slovenske vojske. Za prevzete snovi mora biti zagotovljeno ravnanje oziroma izvedeni ukrepi tako, da bodo izpolnjena predpisana pravila ravnanja in drugi predpisani ukrepi, da predpisane mejne vrednosti emisij v okolje ne bodo presežene.

(5) Ne glede na prvi odstavek 8. člena te uredbe je na ožjem in širšem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07,Selšček BG-1, K-2 Kozarišče, K-3 Kozarišče, K-4 Kozarišče, K-5 Kozarišče, Š-1/06 Škufče, Š-2/13 Škufče, Korotan, Pikovnik, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) dovoljena novogradnja drugih gradbenih inženirskih objektov, ki se glede na klasifikacijo vrst objektov CC–SI iz predpisa, ki ureja razvrščanje objektov, razvrščajo med obrambne objekte in se izda vodno soglasje, če se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, in so izpolnjene zahteve iz 1., 5., 6., 7., 8., 9., 10., 11. in 12. točke prvega odstavka tega člena,

(6) Ne glede na prejšnji odstavek je na ožjem in širšem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07,Selšček BG-1, K-2 Kozarišče, K-3 Kozarišče, K-4 Kozarišče, K-5 Kozarišče, Š-1/06 Škufče, Š-2/13 Škufče, Korotan, Pikovnik, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) dovoljena novogradnja drugih gradbenih inženirskih objektov, ki se glede na klasifikacijo vrst objektov CC–SI iz predpisa, ki ureja razvrščanje objektov, razvrščajo med obrambne objekte in se izda vodno soglasje , če so poleg zahtev iz 1., 5., 6., 7., 8., 9., 10., 11. in 12. točke prvega odstavka tega člena izpolnjene tudi naslednje zahteve:

‒ za Strelišče v Bilah je k projektnim rešitvam v postopku pridobitve vodnega soglasja izvedena analiza tveganja za onesnaženje ter se v postopku odločanja o izdaji vodnega soglasja na podlagi izsledkov te analize ugotovi, da je tveganje za onesnaženje podzemne vode zaradi začasnega skladiščenja minsko eksplozivnih sredstev sprejemljivo in so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode. Po končani vadbi je treba vse ostanke eksplozivnih sredstev in drugih nevarnih snovi zbrati in odstraniti izven vodovarstvenega območja, določenega s to uredbo;

‒ za Strelišče Bač, za Vadišče minsko eksplozivnih sredstev in za vsa Območja tarč se v postopku odločanja o izdaji vodnega soglasja ugotovi, da so zagotovljeni zaščitni ukrepi, s katerimi se preprečijo negativni vplivi na vodni režim in stanje površinskih ter podzemnih voda, zlasti pa na kakovost in količino podzemne vode, pri čemer mora biti preprečeno kakršno koli izpiranje, uhajanje ali izcejanje teh nevarnih snovi ali odpadne vode neposredno ali posredno v podzemno vodo. Po končani vadbi je treba vse ostanke eksplozivnih sredstev in drugih nevarnih snovi zbrati in odstraniti izven vodovarstvenega območja, določenega s to uredbo.

(7) Ne glede na prvi odstavek 8. člena te uredbe so na ožjem in širšem vodovarstvenem območju za zajetja Malni I in Malni II, Rakov Škocjan RŠ-3/94,Topol-Črne Mlake, Podslivnica 1, Cajnarje C-1/07,Selšček BG-1, K-2 Kozarišče, K-3 Kozarišče, K-4 Kozarišče, K-5 Kozarišče, Š-1/06 Škufče, Š-2/13 Škufče, Korotan, Pikovnik, Knežak 3 (zajetji Sela), Knežak 1 (Zmrzlek), Knežak 2 (K-1) in Knežak 3 (K-3) za potrebe Osrednjega vadišča slovenske vojske dovoljeni drugi gradbeni posegi in se izda vodno soglasje, če so upoštevane zahteve iz 12. člena te uredbe, in gre za trajno reliefno preoblikovanje terena ter ekološke otoke.

(8) Gradnja objektov in drugi gradbeni posegi iz tega člena so dovoljeni, če so poleg zahtev iz prvega, drugega, tretjega, četrtega, petega, šestega in sedmega odstavka tega člena izpolnjene tudi naslednje zahteve:

‒ obseg vojaške dejavnosti na območju Osrednjega vadišča slovenske vojske glede na letno porabo razstreliv in eksplozivnih sredstev ne sme biti večji kot 11.000 kg razstreliva in eksplozivnih sredstev na leto,

‒ uporaba kakršnih koli radioaktivnih nevarnih snovi je prepovedana,

‒ začasno skladiščenje kakršnih koli eksplozivnih sredstev in drugih nevarnih snovi na območjih obrambnih objektov izven terminov vadbe je prepovedano,

‒ v času izvajanja vadbe je treba za začasno skladiščenje kakršnih koli eksplozivnih sredstev in drugih nevarnih snovi zagotoviti nepropustne površine, ki morajo biti izvedene tako, da je preprečeno kakršno koli izpiranje, uhajanje ali izcejanje nevarnih snovi ali odpadne vode iz teh površin neposredno ali posredno v podzemno vodo. Zagotovljeno mora biti zbiranje in prevzem ter odvoz odpadnih voda in usedlin iz teh površin izven vodovarstvenega območja, določenega s to uredbo,

‒ začasno parkiranje vozil izven urejenih parkirišč je dovoljeno zgolj v času vojaške vadbe za vojaška vozila in mora biti urejeno tako, da se pod vsakim celotnim vozilom namestijo lovilne posode oziroma vpojni material, ki zadržijo in preprečijo kakršno koli onesnaženje tal in podzemne vode z nevarnimi snovmi iz teh vozil. Takoj po končani vadbi mora biti zagotovljeno zbiranje in prevzem ter odvoz teh snovi izven vodovarstvenega območja, določenega s to uredbo,

‒ po končani vadbi je treba na celotnem Območju ciljev vse ostanke eksplozivnih sredstev in drugih nevarnih snovi zbrati in odstraniti izven vodovarstvenega območja, določenega s to uredbo,

‒ v času gradnje, izvajanja drugih gradbenih posegov in obratovanja Osrednjega vadišča slovenske vojske mora biti zagotovljen obratovalni monitoring stanja podzemne vode v skladu s predpisom, ki ureja obratovalni monitoring stanja podzemne vode, pri čemer je treba merilna mesta vzpostaviti tako, da bo poleg spremljanja stanja na izvirih Malenščica, Vipava, Kotliči in Knežak 2 (K-1) zagotovljeno tudi spremljanje stanja podzemne vode čim bližje odtoku podzemne vode iz območja Strelišča v Bilah, Strelišča Bač in iz Območja ciljev, in

‒ pred gradnjo in pred izvajanjem drugih gradbenih posegov za potrebe Osrednjega vadišča slovenske vojske je treba izvesti posnetek ničelnega stanja tal v skladu s predpisom, ki ureja obratovalni monitoring stanja tal. V času obratovanja Osrednjega vadišča slovenske vojske mora biti zagotovljen obratovalni monitoring stanja tal v skladu s predpisom, ki ureja obratovalni monitoring stanja tal, pri čemer je treba vzorčna mesta vzpostaviti tako, da bo zagotovljeno spremljanje stanja tal na območju Strelišča v Bilah, v sklopu Strelišča Bač, na Vadišču minsko eksplozivnih sredstev in na Območju ciljev.

V. PREPOVEDI V ZVEZI Z RAVNANJEM Z ZEMLJIŠČI IN GOZDOM

21. člen

(prepovedi, omejitve in ukrepi na kmetijskih zemljiščih na notranjih območjih)

(1) Na notranjih območjih je na kmetijskih zemljiščih prepovedano:

1. gnojiti brez gnojilnega načrta;

2. skladiščiti organska gnojila, razen začasnega odlaganja uležanega hlevskega gnoja v skladu s predpisom, ki ureja varstvo voda pred onesnaževanjem z nitrati iz kmetijskih virov, pri čemer se uležani hlevski gnoj ne sme odložiti na razdalji, ki je krajša od 100 m od območja zajetja;

3. skladiščiti blato in gnojiti z blatom iz predpisa, ki ureja uporabo blata iz komunalnih čistilnih naprav v kmetijstvu;

4. skladiščiti kompost 1. in 2. kakovostnega razreda iz predpisa, ki ureja predelavo biološko razgradljivih odpadkov in uporabo komposta ali digestata;

5. skladiščiti digestat (pregnito blato) 1. in 2. kakovostnega razreda iz predpisa, ki ureja predelavo biološko razgradljivih odpadkov in uporabo komposta ali digestata;

6. gnojiti s kompostom 2. kakovostnega razreda iz predpisa, ki ureja predelavo biološko razgradljivih odpadkov in uporabo komposta ali digestata;

7. gnojiti z digestatom (pregnitim blatom) 1. in 2. kakovostnega razreda iz predpisa, ki ureja predelavo biološko razgradljivih odpadkov, vključno z digestatom (pregnitim blatom) 1. kakovostnega razreda, ki je proizvod iz predpisa, ki ureja predelavo biološko razgradljivih odpadkov in uporabo komposta ali digestata,;

8. gnojiti z vsebino nepretočnih oziroma pretočnih greznic iz predpisa, ki ureja odvajanje in čiščenje komunalne odpadne vode;

9. vnašati zemeljski izkop, ki je pripeljan od drugod, umetno pripravljeno zemljino ali polnilo iz prepisa, ki ureja obremenjevanje tal z vnašanjem odpadkov, če gre za vnos na kmetijska zemljišča na najožjih in ožjih vodovarstvenih območjih.

(2) Gnojilni načrt iz 1. točke prejšnjega odstavka mora biti izdelan v pisni obliki in biti ob inšpekcijskem nadzoru na vpogled pristojnemu inšpektorju, če to zahteva. Vsebovati mora vsaj podatke o vrsti in količini uporabljenega mineralnega oziroma organskega gnojila za posamezno kmetijsko rastlino ter čas gnojenja. Gnojilni načrt se izdela v skladu s Smernicami za strokovno utemeljeno gnojenje, ki so objavljene na spletnih straneh ministrstva, pristojnega za kmetijstvo. Za analizo tal za gnojilni načrt se lahko odvzame en povprečni vzorec tal za več parcel skupaj, če gre za enako rabo in enake talne lastnosti na teh parcelah.

22. člen

(prepovedi, omejitve in ukrepi na kmetijskih zemljiščih na najožjih vodovarstvenih območjih)

(1) Na najožjih vodovarstvenih območjih je na kmetijskih zemljiščih poleg prepovedi iz prvega odstavka prejšnjega člena prepovedano tudi:

– gnojiti z gnojnico in gnojevko, in

– preoravati trajno travinje, razen travinja (trave, detelje, deteljno-travne mešanice in travno-deteljne mešanice), ki je vključeno v kolobar.

(2) Na najožjih vodovarstvenih območjih pri gnojenju z uležanim hlevskim gnojem letni vnos dušika iz uležanega hlevskega gnoja na posamezno enoto rabe kmetijskih zemljišč znotraj najožjih vodovarstvenih območij ne sme presegati 140 kg N/ha.

(3) Na najožjih vodovarstvenih območjih se mineralna gnojila, ki vsebujejo dušik, lahko uporabljajo, če so pri izdelavi gnojilnega načrta in gnojenju z mineralnimi gnojili upoštevane naslednje zahteve:

1. za okopavine največja dovoljena količina dušika pri začetnem gnojenju pred setvijo ne sme presegati 30 kg N/ha;

2. največji enkratni odmerek dušika za dognojevanje okopavin ne sme presegati 80 kg N/ha. Prvo dognojevanje okopavin se izvede na podlagi hitrega talnega nitratnega testa, ki se opravi enkrat za eno vrsto okopavine. Preskus in vrednotenje rezultatov preskusa se izvedeta v skladu s Smernicami za strokovno utemeljeno gnojenje iz drugega odstavka prejšnjega člena;

3. za žita enkratni vnos dušika z dognojevanjem ne sme presegati 60 kg N/ha. Jeseni je pred setvijo ozimnih vrst žita vnos dušika v tla z mineralnimi gnojili prepovedan;

4. za trajno travinje največja dovoljena količina dušika ne sme presegati 50 kg N/ha za vsako košnjo; 5. za trajne nasade enkratni vnos dušika z dognojevanjem ne sme presegati 60 kg N/ha;

6. za zelenjadnice največja dovoljena količina dušika pri začetnem gnojenju ne sme presegati 40 kg N/ha. Enkratni vnos dušika za dognojevanje zelenjadnic ne sme presegati 60 kg N/ha.

(4) Na najožjih vodovarstvenih območjih morajo biti kmetijska zemljišča vse leto pokrita z zeleno odejo iz predpisa, ki ureja varstvo voda pred onesnaževanjem z nitrati iz kmetijskih virov.

(5) Če se na kmetijskih gospodarstvih izvaja paša živine in so ograde s pašnimi površinami tudi na najožjih vodovarstvenih območjih, se živali v teh ogradah lahko pasejo, če so pri paši upoštevane naslednje zahteve:

– dokrmljevanje živali ni dovoljeno;

– napajanje živali in namestitev korita za rudnine (solnika) mora biti urejeno tako, da se ga lahko premešča po pašni površini in s tem zagotovi enakomerna porazdelitev živalskih izločkov po zemljišču;

– pašo je treba prekiniti, če pride na pašni površini do uničenja travne ruše zaradi gaženja.

23. člen

(gnojenje kmetijskih zemljišč na ožjih in širših vodovarstvenih območjih)

Na ožjih in širših vodovarstvenih območjih se kmetijska zemljišča lahko gnojijo z mineralnimi gnojili, ki vsebujejo dušik tako, da enkratni vnos dušika z mineralnimi gnojili pri začetnem gnojenju ne presega 60 kg N/ha, pri dognojevanju pa 80 kg N/ha.

24. člen

(zatiranje škodljivih organizmov na kmetijskih zemljiščih na najožjih vodovarstvenih območjih)

(1) Na najožjih vodovarstvenih območjih je za zatiranje škodljivih organizmov na kmetijskih zemljiščih prepovedana uporaba FFS, ki vsebujejo aktivne snovi s seznama prepovedanih aktivnih snovi (v nadaljnjem besedilu: seznam).

(2) Seznam pripravi ministrstvo, pristojno za kmetijstvo, vsako leto najpozneje do konca novembra za naslednje leto, na podlagi:

– rezultatov državnega monitoringa stanja voda za obravnavano območje iz predhodnega leta, ki ga zagotavlja Agencija Republike Slovenije,

– rezultatov monitoringa pitne vode za obravnavano območje iz predhodnega leta, ki ga zagotavlja ministrstvo, pristojno za zdravje,

– preveritve vseh FFS, registriranih v Republiki Sloveniji,

– preveritve seznama onesnaževal, nevarnih za podzemno vodo, za katere je treba preprečiti vnos v podzemno vodo, iz predpisa, ki ureja emisijo snovi in toplote pri odvajanju odpadnih voda v vode in javno kanalizacijo,

– preveritve seznama prednostnih nevarnih snovi iz predpisa, ki ureja stanje površinskih voda,

– podatkov o možnem spiranju aktivnih snovi v podzemno vodo, pridobljenih ob registraciji FFS, in

– podatkov iz ocenjevanja aktivnih snovi na ravni Evropske unije.

(3) Seznam je objavljen na spletni strani ministrstva, pristojnega za okolje.

(4) Če seznam ni izdelan v roku iz drugega odstavka tega člena, se do njegove objave uporablja zadnji objavljeni seznam.

25. člen

(pogoji uporabe FFS, ki ne vsebujejo prepovedanih aktivnih snovi iz seznama, na najožjih vodovarstvenih območjih)

(1) Na najožjih vodovarstvenih območjih se škodljivi organizmi lahko zatirajo s FFS, ki ne vsebujejo aktivnih snovi s seznama in katerih uporaba je dovoljena v skladu s predpisi, ki urejajo FFS, pod naslednjimi pogoji:

– uporaba FFS je dopolnilni ukrep drugim nekemijskim ukrepom varstva rastlin (mehanski, biološki in biotehnični ukrepi),

– prednost ima uporaba tistih kemijskih ukrepov in FFS, ki jih je dovoljeno uporabljati v skladu s predpisi, ki urejajo ekološko pridelavo kmetijskih pridelkov,

– se med sezonami oziroma v sezoni menjava FFS (aktivne snovi), ko je za posamezne škodljive organizme na voljo več razpoložljivih in po učinkovitosti primerljivih FFS, in

– se uporaba FFS izvaja na kmetijskih zemljiščih po setvi in vzniku kmetijskih rastlin in plevela oziroma po presajanju kmetijskih rastlin in vzniku plevela.

(2) Ne glede na četrto alinejo prejšnjega odstavka je uporaba FFS, ki ne vsebujejo aktivnih snovi s seznama in katerih uporaba je dovoljena v skladu s predpisi, ki urejajo FFS, na najožjih vodovarstvenih območjih na kmetijskih zemljiščih brez zelene odeje po setvi pred vznikom kmetijskih rastlin in plevela oziroma pred presajanjem kmetijskih rastlin in vznikov plevela dovoljena, če gre za gojenje vrtnin, za katere ni na voljo FFS za uporabo po vzniku kmetijskih rastlin oziroma presajanju in hkrati iz ocene tveganja glede onesnaževanja podzemne vode v postopku registracije FFS izhaja, da je tveganje za onesnaženje vode s tem FFS sprejemljivo.

26. člen

(zatiranje škodljivih organizmov na kmetijskih zemljiščih na ožjih in širših vodovarstvenih območjih)

Na ožjih in širših vodovarstvenih območjih se na kmetijskih zemljiščih škodljivi organizmi lahko zatirajo z uporabo FFS v skladu s predpisi, ki urejajo FFS.

27. člen

(prepovedi, omejitve in ukrepi na notranjih območjih na gozdnih ter stavbnih zemljiščih)

Na notranjih območjih je v gozdu in na stavbnih zemljiščih, vključno z objekti prometne infrastrukture, prepovedano:

1. gnojiti s hlevskim gnojem in mineralnimi gnojili, ki vsebujejo dušik, razen če gre za gnojenje vrtov ob stanovanjskih stavbah;

2. gnojiti z gnojnico in gnojevko;

3. gnojiti z vsebino pretočnih in nepretočnih greznic iz predpisa, ki ureja odvajanje in čiščenje komunalne odpadne vode;

4. skladiščiti blato ali gnojiti z blatom iz predpisa, ki ureja uporabo blata iz komunalnih čistilnih naprav v kmetijstvu;

5. skladiščiti organska gnojila iz predpisa, ki ureja varstvo voda pred onesnaževanjem z nitrati iz kmetijskih virov;

6. skladiščiti ali uporabljati kompost 2. kakovostnega razreda iz predpisa, ki ureja predelavo biološko razgradljivih odpadkov in uporabo komposta ali digestata;

7. skladiščiti ali uporabljati digestat (pregnito blato) 1. in 2. kakovostnega razreda, iz predpisa, ki ureja predelavo biološko razgradljivih odpadkov in uporabo komposta ali digestata;

8. vnašati zemeljski izkop, ki je pripeljan od drugod, umetno pripravljeno zemljino ali polnilo iz predpisa, ki ureja obremenjevanje tal z vnašanjem odpadkov, če gre za vnos v gozdu in na stavbnih zemljiščih na najožjih vodovarstvenih območjih.

28. člen

(zatiranje škodljivih organizmov na nekmetijskih zemljiščih)

Na notranjih območjih je v gozdu in na stavbnih zemljiščih, vključno z objekti prometne infrastrukture, v parkih, na otroških igriščih in drugih javnih igriščih, zelenicah, športnih igriščih ter gradbeno inženirskih objektih za šport, rekreacijo in prosti čas zatiranje škodljivih organizmov s kemičnimi ukrepi in z uporabo FFS prepovedano.

29. člen

(gozdna zemljišča)

(1) Na notranjih območjih sta dovoljena pogozdovanje in obnova gozda s saditvijo oziroma setvijo.

(2) Na najožjih vodovarstvenih območjih je treba pred začetkom del, ki se nanašajo na sečnjo in spravilo lesa z mehanizacijo iz gozda o teh delih obvestiti izvajalca javne službe.

(3) Na ožjih in širših vodovarstvenih območjih je dovoljena vzpostavitev začasnih mest skladiščenja gozdnih lesnih sortimentov v skladu s predpisi, ki urejajo gozdove.

V. DRUGE ZAHTEVE IN OMEJITVE

30. člen

(goriva in druge nevarne snovi)

(1) Na najožjih in ožjih vodovarstvenih območjih je skladiščenje goriva in drugih nevarnih snovi v objektih prepovedano, razen če gre za oskrbo obstoječih objektov ali objektov, katerih gradnja je dovoljena v skladu s to uredbo, in so izpolnjeni pogoji iz predpisa, ki ureja skladiščenje nevarnih tekočin v nepremičnih skladiščnih posodah, razen če s to uredbo za posamezna območja ni določeno drugače.

(2) Pri skladiščenju in ravnanju z gorivi in drugimi nevarnimi snovmi se predpis, ki ureja skladiščenje nevarnih tekočin v nepremičnih skladiščnih posodah uporablja tudi za:

1. skladiščenje nevarnih tekočin v skladiščih z zmogljivostjo skladišča manjšo od 0,3 m3, kjer se nevarne tekočine skladiščijo v prekritih in zaprtih prostorih stavbe;

2. skladiščenje nevarnih tekočin v skladiščnih posodah, pri čemer se tekočine na kraju skladiščenja ne pretakajo in skladiščne posode ne polnijo ali praznijo;

3. začasno skladiščenje nevarnih tekočih odpadkov v skladiščnih posodah z zmogljivostjo skladišča manjšo od 5 m3, ne glede na čas začasnega skladiščenja tekočin, pri čemer se na kraju začasnega skladiščenja tekočine ne pretakajo in skladiščne posode ne polnijo ali praznijo;

4. skladiščenje utekočinjenega naftnega plina.

(3) Talne površine na območju skladiščenja nevarnih tekočin iz 1. do 4. točke prejšnjega odstavka morajo biti opremljene tako, da je onemogočeno kakršno koli uhajanje, izcejanje ali iztekanje nevarnih tekočin neposredno v okolje ali posredno skozi iztoke v javno kanalizacijo ali s pronicanjem v tla.

(4) Skladiščenje radioaktivnih tekočin na notranjih vodovarstvenih območjih je prepovedano.

31. člen

(parkiranje in vožnja z vozili na najožjih vodovarstvenih območjih)

Na najožjih in ožjih vodovarstvenih območjih je parkiranje vozil zunaj urejenih parkirnih površin prepovedano, razen če gre za parkiranje za izvajanjem storitev in nalog državnega spremljanja stanja okolja v skladu s predpisi o varstvu okolja in za izvajanjem storitev in nalog javne oskrbe s pitno vodo.

32. člen

(poseganje na vodna in priobalna zemljišča ter ogrožena območja)

(1) Na notranjih območjih sta poseganje v vodotoke ali priobalna zemljišča ter odvzem naplavin iz vodotokov in priobalnih zemljišč prepovedana, razen če gre za:

– izvajanje obvezne gospodarske javne službe vzdrževanja vodnih in priobalnih zemljišč,

– izvajanje ukrepov varstva pred škodljivim delovanjem voda v skladu s predpisi, ki urejajo vode,

– posebno rabo vode, če je za to rabo podeljena vodna pravica,

– za gradnjo iztokov za odvajanje odpadne vode v skladu s predpisi, ki urejajo emisijo snovi in toplote pri odvajanju odpadnih voda v vode in javno kanalizacijo, rezen če s to uredbo za posamezno notranje območje ni določeno drugače.

(2) Na notranjih območjih je poseganje na območjih zemeljskih, hribinskih in snežnih plazov prepovedano, razen če gre za izvajanje ukrepov varstva pred škodljivim delovanjem voda v skladu s predpisi, ki urejajo vode.

33. člen

(objekti za izvajaje meritev)

(1) Lastniki ali drugi posestniki zemljišč na notranjih območjih morajo izvajalcem javne službe ali izvajalcu državnega spremljanja stanja okolja v skladu s predpisi o varstvu okolja dopustiti dostop in redno vzdrževanje objektov za izvajanje meritev količin in kakovosti vode, izvajanje meritev ter odvzem vzorcev ali gradnjo novih objektov za izvajanje meritev količin in kakovosti okolja.

(2) Ukinitev ali odstranitev objektov za izvajanje meritev iz prejšnjega odstavka lahko odobri samo lastnik teh objektov ali od njega pooblaščeni upravljavec, izvede pa od njiju pooblaščeni izvajalec.

VI. NADZOR

34. člen

(nadzor)

(1) Nadzor nad izvajanjem te uredbe opravlja inšpektorat, pristojen za vode.

(2) Ne glede na prejšnji odstavek nadzor nad izvajanjem te uredbe v zvezi z:

– ravnanjem na kmetijskih zemljiščih in v gozdu opravlja inšpektorat, pristojen za kmetijstvo in gozdarstvo,

– prepovedmi in omejitvami uporabe FFS in sredstev za zaščito lesa opravlja inšpektorat, pristojen za kmetijstvo,

– prepovedmi in omejitvami za novogradnjo objektov, za katere je treba pridobiti gradbeno dovoljenje, opravlja inšpektorat, pristojen za graditev,

– prepovedmi in omejitvami neposredno ob zajetju opravlja inšpektorat, pristojen za varovanje javnega zdravja.

VII. KAZENSKE DOLOČBE

35. člen

(kazenske določbe)

(1) Z globo od 4.000 do 41.700 eurov se za prekršek kaznuje pravna oseba, če:

1. uporablja vodo v nasprotju z s prepovedmi in zahtevami iz 6. in 7. člena te uredbe;

2. izvaja gradnjo v nasprotju s prepovedmi ali zahtevami iz 8., 9., 10., 11., 12., 13., 14., 16., 17., 18., 19. in 20. člena te uredbe;

3. gradi brez vodnega soglasja ali v nasprotju z vodnim soglasjem iz 8., 9., 10., 11., 12., 13., 14., 16., 17., 18., 19. in 20. člena te uredbe;

4. gnoji brez gnojilnega načrta iz 1. točke prvega odstavka 21. člena te uredbe;

5. skladišči organska gnojila v nasprotju z 2. točko prvega odstavka 21. člena te uredbe;

6. skladišči ali gnoji z blatom v nasprotju s 3. točko prvega odstavka 21. člena te uredbe;

7. skladišči in gnoji s kompost v nasprotju s 4. in 6. točko prvega odstavka 21. člena te uredbe;

8. uporablja ali gnoji z digestatom (pregnitim blatom) v nasprotju s 5. in 7. točko prvega odstavka 21. člena te uredbe;

9. gnoji z vsebino nepretočnih oziroma pretočnih greznic v nasprotju z 8. točko prvega odstavka 21. člena te uredbe;

10. vnaša zemeljski izkop, umetno pripravljene zemljine ali polnila v nasprotju z 9. točko prvega odstavka 21. člena te uredbe;

11. gnoji z gnojnico in gnojevko ali preorava trajno travinje v nasprotju s prvim odstavkom 22. člena te uredbe;

12. gnoji z uležanim hlevskim v nasprotju z drugim odstavkom 22. člena te uredbe;

13. uporablja mineralna gnojila, ki vsebujejo dušik, v nasprotju s tretjim odstavkom 22. člena te uredbe;

14. ravna v nasprotju s četrtim in petim odstavkom 22. člena te uredbe;

15. gnoji z mineralnimi gnojili, ki vsebujejo dušik, v nasprotju z 23. členom te uredbe;

16. uporablja FFS v nasprotju s prvim odstavkom 24. člena te uredbe;

17. izvaja zatiranje škodljivih organizmov s FFS na kmetijskih zemljiščih v nasprotju s 25. in 26. členom te uredbe;

18. ravna v nasprotju s 27. členom te uredbe;

19. izvaja zatiranje škodljivih organizmov s FFS na nekmetijskih zemljiščih v nasprotju s 28. členom te uredbe;

20. ravna z gozdom v nasprotju s 29. členom te uredbe;

21. skladišči goriva in druge nevarne snovi v nasprotju z 30. členom te uredbe;

22. ravna v nasprotju z 31. členom te uredbe;

23. posega v vodotoke ali priobalna zemljišča v nasprotju s 32. členom te uredbe;

24. ne dopusti dostopa in vzdrževanja objektov za izvajanje meritev iz 33. člena te uredbe.

(2) Z globo od 2.000 do 4.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 600 do 2.000 eurov se kaznuje za prekršek iz prvega odstavka tega člena odgovorna oseba pravne osebe ali odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

(4) Z globo od 200 do 1.200 eurov se kaznuje za prekršek iz prvega odstavka tega člena posameznik.

VIII. PREHODNE IN KONČNE DOLOČBE

36. člen

Gnojilni načrti, pripravljeni pred uveljavitvijo te uredbe, se lahko uporabljajo kot gnojilni načrti iz drugega odstavka 21. člena te uredbe do konca obdobja, za katero so bili pripravljeni.

37. člen

(1) Načrt postavitve tabel za označevanje vodovarstvenega območja v skladu s predpisom, ki ureja označevanje vodovarstvenega območja, mora biti pripravljen najpozneje v dveh letih od uveljavitve te uredbe.

(2) Na podlagi načrta iz prejšnjega odstavka morajo biti območja zajetij in notranja območja označena najpozneje v treh letih po uveljavitvi te uredbe.

38. člen

Ograje okoli zajetij v skladu s predpisom, ki določa kriterije za določitev vodovarstvenega območja, morajo biti nameščene v enem letu od uveljavitve te uredbe.

39. člen

Lastniki in drugi posestniki kmetijskih zemljišč morajo na notranjih območjih na kmetijskih zemljiščih zagotoviti izvajanje določb 21., 22., 23., 24., 25. in 26. člena te uredbe najpozneje do 1. januarja 2021.

40. člen

Postopki za izdajo gradbenega dovoljenja in vodnega soglasja, začeti pred uveljavitvijo te uredbe, se končajo po dosedanjih predpisih, razen če gre za gradnjo, ki se nanaša na zagotavljanje komunalne opreme za odvajanje in čiščenje komunalne odpadne vode v skladu s predpisom, ki ureja odvajanje in čiščenje komunalne odpadne vode.

41. člen

Določbe te uredbe se ne uporabljajo za gradnje, za katere je bilo pred uveljavitvijo te uredbe:

– izdano pravnomočno oziroma dokončno gradbeno dovoljenje,

– izdana informacija o pogojih posega v prostor, ki lahko vpliva na vodni režim ali stanje voda v postopku za pridobitev vodnega soglasja, če ta ni starejša od treh let, ali

– izdano pravnomočno oziroma dokončno vodno soglasje.

42. člen

Ta uredba začne veljati petnajsti dan po objavi v Uradnem listu Republike Slovenije.

Št. 007-53/2015

Ljubljana,

EVA 2015-2550-0070

Vlada Republike Slovenije

 Marijan Šarec

 predsednik

**PRILOGA 1: Seznam zajetij, ki se rabijo ali so namenjena javni oskrbi s pitno vodo**

|  |  |  |  |
| --- | --- | --- | --- |
| **ŠT.** | **TIP\_ZAJETJA**  | **NAZIV ZAJETJA** | **OBČINA** |
| 1. | črpalna vrtina | Cajnarje C-1/07 | Cerknica |
| 2. | zajeti izvir | Kozleški graben (Begunje) | Cerknica |
| 3. | zajeti izvir | Osredek | Cerknica |
| 4. | črpalna vrtina | Pikovnik P 1/91 | Cerknica |
| 5. | zajeti izvir | Podslivnica I | Cerknica |
| 6. | črpalna vrtina | Rakov Škocjan RŠ-3/94 | Cerknica |
| 7. | zajeti izvir | Selšček BG-1 | Cerknica |
| 8. | zajeti izvir | Topol-Črne mlake | Cerknica |
| 9. | zajeti izvir | Žilce-Ravne | Cerknica |
| 10. | zajeti izvir | Divji skedenj | Postojna |
| 11. | zajeti izvir | Globoščak - Jazbina | Postojna |
| 12. | zajeti izvir | Korotan | Postojna |
| 13. | zajeti izvir | Lepena | Postojna |
| 14. | zajeti izvir | Malni I | Postojna |
| 15. | zajeti izvir | Malni II | Postojna |
| 16. | zajeti izvir | Ovčjak | Postojna |
| 17. | zajeti izvir | Petrova ograda | Postojna |
| 18. | zajeti izvir | Pod Kamen | Postojna |
| 19. | zajeti izvir | Pod plotonico | Postojna |
| 20. | zajeti izvir | Pri Stajah | Postojna |
| 21. | zajeti izvir | Pri veliki smreki | Postojna |
| 22. | zajeti izvir | Reševnik-Hrbec | Postojna |
| 23. | zajeti izvir | Rjava reber | Postojna |
| 24. | zajeti izvir | Rorček | Postojna |
| 25. | zajeti izvir | Šklasovka | Postojna |
| 26. | zajeti izvir | Šklasovka mala | Postojna |
| 27. | zajeti izvir | Tres | Postojna |
| 29. | zajeti izvir | Zornice | Postojna |
| 30. | zajeti izvir | K-4 Kozarišče | Loška dolina |
| 31. | zajeti izvir | K-5 Kozarišče | Loška dolina |
| 32. | zajeti izvir | K-2 Kozarišče | Loška dolina |
| 33. | zajeti izvir | K-3 Kozarišče | Loška dolina |
| 34. | črpalna vrtina | Š-1/06 Škufče | Bloke |
| 35. | črpalna vrtina | Š-2/13 Škufče | Bloke |
| 36. | zajeti izvir\* | Knežak 3 (zajetji Sela) | Ilirska Bistrica |
| 37. | črpalna vrtina\* | Knežak 1 (Zmrzlek) | Ilirska Bistrica |
| 38. | črpalna vrtina\* | Knežak 2 (K-1) | Ilirska Bistrica |
| 39. | črpalna vrtina\* | Knežak 3 (K-3) | Ilirska Bistrica |

\*strokovne podlage so v pripravi in bo vodovarstveni režim v določbe uredbe dodan naknadno v času seznanitve javnosti z osnutkom predpisa

**Priloga 2: Seznam parcel ki tvorijo meje vodovarstvenih območij (seznam bo pripravljen naknadno)**